D’ar Sul 10 a viz Gouere 2022 | Liorzhoù ar Palud ha Kreiz-kêr\nBagad Ar Meilhoù Glaz A zo ur strollad sonerezh hengounel krouet e 1951 e Kemper.\nEr rummad kentañ e kemer perzh a strollad sonerezh abaoe 1995. E-touez ar pemzek gwellañ bagadoù Breizh emañ Bagad Ar Meilhoù Glas. Arvestoù rannvroel, broadel, hag etrebroadel a vez graet ganto neuze.\nBagad Ar Meilhoù Glas a vez anavezet gant unan eus ar Bagadoù gwellañ !\nE kalz a gouelioù bras e vez kemeret perzh gant ar bagad ((Francofolies e La Rochelle, Nozvezhioù Etrekeltiek e Roazhon, Breizh Parade e Pariz, an Erer Kozh, Emvod ar Gelted en Oriant…) hag en estrenvro (ar Sant-Patrick e New York, Gouelioù ar Wallonie e Namur e Beljia …).\nclass="pirenko_portfolios-template-default single single-pirenko_portfolios postid-7627 samba_theme samba_left_nav samba_left_align samba_responsive thvers_87 wpb-js-composer js-comp-ver-6.6.0 vc_responsive"


Kanton Gwenvenez-Penfaou - Wikipedia\nLec'hiadur kanton Gwenvenez-Penfaou e departamant Liger-Atlantel\n36 616 ann. (2019)\nKanton Gwenvenez-Penfaou a zo anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs). Brasaet e oa bet da 19 kumun gant dekred ar 25 a viz C'hwevrer 2014.\n1.1.1 Kumunioù (1790-1801)\nKrouet e voe Kanton Gwenvenez-Penfaou e 1790. Lakaet e voe e Bann Blaen. E 1800 e voe lakaet en Arondisamant Savenneg. E 1801 e voe miret ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.\nKanton Gwenvenez-Penfaou a yae pemp kumun d'ober anezhañ :\nGwenvenez-Penfaou, penn ar c'hanton,\nKanton Gwenvenez-Penfaou a yae 5 kumun d'ober anezhañ :\nGwenvenez-Penfaou, penn ar c'hanton\nKanton Gwenvenez-Penfaou a ya 19 kumun d'ober anezhañ :\n↑ Cassini - EHESS - Fichenn kumun Konkerel\n↑ Cassini - EHESS - Fichenn kumun Marzheg\n↑ Cassini - EHESS - Fichenn kumun Merzhereg\n↑ Cassini - EHESS - Fichenn kumun Pierig\nAdtapet diwar « https://br.wikipedia.org/w/index.php?title=Kanton_Gwenvenez-Penfaou&oldid=1987432 »


Pajenn:Morvan - Buez ar Zent, 1894.djvu/251 - Wikimammenn\nPajenn:Morvan - Buez ar Zent, 1894.djvu/251\nober koumpagnunez d’ezhan. Enn he vro eo e roaz he visionou kenta, ha prezeg a reaz eno gant kement a frouez, ma oue hanvet Abostol ar Spagn. Kounta a reer e c’hounezaz d’ar feiz, e rouantelez Kastill hag e rouantelez Aragon, betek trivac’h mil iuzeo, ha tregont mil mahometan e rouantelez Grenad.\nVisant Ferrier, o veza e Frans, a oue pedet gant ann duk Iann, pemped euz ann hano, da zont da rei eur mision e Breiz-Izel. En em lakaat a eure raktal enn hent,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/251&oldid=137439 »


Politikerezh rannvro Unaniezh Europa - Wikipedia\nPolitikerezh rannvro Unaniezh Europa\nPolitikerezh rannvro Unaniezh Europa, pe c'hoazh politikerezh kenstagusted ekonomikel, sokial ha tiriadel Europa a zo e bal diorren rannvroioù Europa en un doare kendoniet ha kenstag.\nDiwar intrudu Kengor Europa, a oa renet gant Jacques Delors, e voe lakaet kenstagusted ekonomikel ha sokial Europa er Skrid Unel e 1986. Divizet e voe gant ar stadoù izili kement-mañ : a-benn broudañ un diorren kendoniet evit ar Gumuniezh en he fezh e tiorren ha kendalc'h homañ hec'h obererezh evit kreñvaat he c'henstagusted ekonomikel ha sokial. Mennout a ra ar Gumuniezh dreist-holl bihanaat ar forc'hadenn etre ar rannvroioù ha dale ar rannvroioù paourañ.\nAnv zo eus lakaat e pleustr Disklêriadur Schuman d'an 9 a viz Mae 1950 : Europa ne vo ket graet en un taol, nag en ur savadenn hollek kennebeut : graet e vo gant oberiantizoù fetis a grouo da gentañ ur genskoazell da dra. Ouzhpenn-se e venn kevreadelerien zo diorren ur seurt Europa ar rannvroioù. Erfin emañ 12 stad nevez o paouez mont e-barzh Unaniezh Europa (10 e miz Mae 2004 ha 2 e miz Genver 2007), hag anv a zo eus ur politikerezh kenskoazell evito, evito da c'hounit war o dale e-keñver diorren.\n1 Palioù ar politikerezh rannvro\n2 Ar politikerezh rannvro a-raok 2000\n3 Ar politikerezh rannvro etre 2000 ha 2006\n3.1 Ul lodenn vras eus budjed an Unaniezh\nPalioù ar politikerezh rannvroAozañ\nE 2008 ez eus en Unaniezh Europa 271 rannvro, digempouez o live diorren. Meur a zilañs a zo gant rannvroioù zo : PDK izel, enezennadur, ekonomiezh gwallet gant adframmadurioù ekonomikel...\nMennout a ra ar politikerezh rannvro bihanaat an diforc'hioù ekonomikel ha sokial-se etre rannvroioù an Unaniezh, a noaz ouzh savidigezh un hollad kenstag ha buhezek. Diazezet eo ivez war deorienn an emsavioù keñveriet a ziskouez an tuioù mat eus kreskiñ an eskemmoù etre ar broioù, war-bouez ma vez ul live diorren damheñvel gant ar broioù-se. Kadarnaet eo bet ar pal-se gant Jacques Delors en e vuhezskrid : "Nec'het e oan gant kempouez etre roll ar marc'had hag ar reoliata, gant ar politikerezhioù kunduiñ ha kerreizhañ". Harpañ a ra erfin war un argerzh geografel, oc'h istimañ o deus ar geodediz european lec'hiet en un tiriad dibourvez nebeutoc'h a spletoù evit taliñ ouzh an dazont.\nA-benn plaenaat ar stad-mañ eo bet difennet abred-tre pennaenn ar genskoazell gumuniezhel gant an Unaniezh. Tremen a ra ar genskoazell-se gant ur souten lec'hel, hervez an ezhommoù lakaet splann, met ivez gant palioù hollek evit diorren an Unaniezh.\nHiziv e venn ar politikerezh rannvro bihanaat an diforc'hioù etre ar rannvroioù dre harp tri fal boutin d'an holl rannvroioù : harpañ al labour, luskañ ingalded ar chañsoù (etre ar wazed hag ar maouezed peurgetket) ha gwarediñ an endro. En ur zoujañ ouzh an teir fennaenn-se an hini e rank pep obererezh rannvro an Unaniezh bezañ lakaet e pleustr.\nAr politikerezh rannvro a-raok 2000Aozañ\nAbaoe 1957 e voe meneget gant feur-emglev Roma, er rakskrid, ar redi da greñvaat unander an ekonomiezhioù ha da warediñ o diorren kempouez en ur vihanaat an diforc'hioù etre ar rannvroioù, ha dale an tiriadoù dibourvez. Diwar-se e voe krouet daou font dre sekteur : Font sokial Europa (FSE) ha Font Europa evit heñchañ ha gwarantiñ al labour-douar (FEHGL/FEOGA). E 1975 e voe krouet Font Europa evit diorren ar rannvroioù (FEDR/FEDER). E bal eo dasparzhañ ul lodenn eus budjed ar gumuniezh d'ar rannvroioù tapet dale e-keñver diorren ganto.\nE 1986 an hini e voe raktreset ur politikerezh kenskoazell frammet gant Skrid Unel Europa. Hervez mennozh ar sinerien e rank degas ur c'hontrel-fed da redioù ar marc'had boutin evit broioù ar Su hag ar rannvroioù displet all.\nAr politikerezh rannvro etre 2000 ha 2006Aozañ\nUl lodenn vras eus budjed an UnaniezhAozañ\nEr c'houlzad 2000-2006 eo budjed ar politikerezh rannvro 257 miliard euro. An eil dispign brasañ eo e budjed an Unaniezh (37%), goude politikerezh boutin al labour-douar (PAC:43%).\nDa Vro-C'hall e voe roet ouzhpenn 17 miliard euro.\nRoet e vez ar yalc'had-se gant Kengor Europa war-bouez un nebeud stuzioù (implij mat an arc'hant, treuzwelusted...) d'ur bennadurezh (anvet "pennadurezh merañ") dileuriet gant pep stad ezel. Harpañ a ra ar bennadurezh-mañ da ziorren raktresoù e rannvroioù an Unaniezh en ur genarc'hantiñ anezho (da skouer e tibab, e kenlabour gant ar pennadurezhioù lec'hel hag european, da genarc'hantiñ gant 20% un imbourc'hva klaskerezh en ur skol-veur pe gant 50% sikour an dud lakaet diaes da gaout o aotre-bleinañ).\nKoulskoude e vez roet an fontoù hervez palioù resis ha pennaennoù a zo sañset gwarediñ o an efedusted, ha war-bouez ma vez meret strizh ar font gant ar bennadurezh dileuriet.\nAdtapet diwar « https://br.wikipedia.org/w/index.php?title=Politikerezh_rannvro_Unaniezh_Europa&oldid=852957 »\nDernière modification le 14 Du 2010, à 17:28\nKemmoù diwezhañ degaset d'ar bajenn-mañ d'an 14 Du 2010, da 17:28.


Pajenn:Morvan - Buez ar Zent, 1894.djvu/223 - Wikimammenn\nPajenn:Morvan - Buez ar Zent, 1894.djvu/223\nniget oc’h dreist ann holl gragez. » Ar Verc’hez a ioa nec’het o klask gouzout petra zinifie ar c’homzou-ze. Mes ann eal a lavaraz d’ezhi: « N’o pezet aoun ebed, Mari; rak kavet oc’h euz gras dirak Doue. Dont a rann da lavaret d’ehoc’h e konsevot hag e lakeot er bed eur mab hag a hanvot Jezuz. Ar mab-se n’en devezo ket he bar, hag hanvet e vezo mab ann Hini a zo dreist peb tra. Doue a roio d’ezhan tron David, he dad, ha ren a raio da virviken e ti Jakob.»\nSetu aze mister ann Inkarnasion, pe mister Mab Doue en em c’hreat den evidomp. Evelse e oue sevenet ar bromesa great gant Doue d’hon tud kenta raktal goude ho fec’hed, ha konsevet ar Mesias pe ar Zalver m’edo ann holl boblou var c’hed anezhan. Ar Zalver-ze eo Jezuz-Krist, hag a zo Doue evel ann Tad hag ar Spered-Santel ; rak-se ar Verc’hez, he vamm, a zo e guirionez mamm da Zoue. Abalamour ma’z eo mamm da\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/223&oldid=137408 »


Pajenn:Marigo - Buez ar Saent.djvu/154 - Wikimammenn\nPajenn:Marigo - Buez ar Saent.djvu/154\nbugale ; an alusen ha benedictionou ar beaurien o deus c’hoas muy a vertuz evit quemense.\nAr re didruez e quenver ar beaurien o deus abred pe diveat an displigeadur da velet o madou o timinui. Reüs a reont da Zoue an interest legitim eus ar madou o deus recevet digantâ, ne d’ê quet souezus e teufe erfin da lemel diganto ar principal, hac ar font.\nAn trede-var-nuguent devez a viz Fevrer.\nBUEZ AR PLAC’H EURUS MAC’HARIT\nMac’harit, leshanvet a Gortoon, abalamour ma reas eno he finigen, a oa guinidic a Doscaan. O veza collet he mam d’an oad a eiz vloaz, e chomas heb instruction. O caout re a liberte, e teuas erfin da goueza en oll disurzou a bere eo capabl ur plac’h yaouanc pehini ne d’ê quet dalc’het na dre zougeanç Doue, na dre hini he c’herent.\nNao bloaz a oa ma cundue ur vuez a voal exempl gant un Digentil eus ar c’harter, pa zigouezas gant an den maleürus-ze, goude beza bet oc’h e guelet un nosvez, beza lazet en hent, heb gouzout dare da zen. Daou zevez goude-se, Mac’harit en ur bourmen a remercas en ur fos corf an Digentil hanter-vrein, pehini a daule ur flær insuportabl. Ar guel eus un dra quen horrubl e scoas, ha Doue en em servichas anezàn evit e c’honvertissa. Quement a c’hlac’har hac a horrol a guemeras ous he c’hrimou, na glascas muy nemet ar voyen d’o effaci dre ur guir binigen. Mont a eureu en ur vouela d’en em strinca da dreit he zad, goulen a reas digantâ pardoun eus an dispris e devoa gret eus e autorite, oc’h e suplia d’e derc’hel en e zy, evit e zenna eus ar pec’het, ha rei dezi dre eno ar voyen da rapari dirag e zaoulagat ar fautou\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/154&oldid=134252 »


Tema: El último en postear gana Jue Abr 16, 2009 5:40 pm\nVamos, comencemos la guerra\nTema: Re: El último en postear gana Jue Abr 16, 2009 6:24 pm\nVoy ganandoooo =)\nTema: Re: El último en postear gana Jue Abr 16, 2009 6:40 pm\nTema: Re: El último en postear gana Jue Abr 16, 2009 6:48 pm\nEn este juego soy la diosa\nTema: Re: El último en postear gana Jue Abr 16, 2009 7:10 pm\nQue es mi juego jupeee! T_T\nTema: Re: El último en postear gana Jue Abr 16, 2009 11:36 pm\n¿ Segura ?\nTema: Re: El último en postear gana Vie Abr 17, 2009 12:33 am\nTema: Re: El último en postear gana Vie Abr 17, 2009 12:35 am\nQuizás deberías dirigir esas palabras a ti\nTema: Re: El último en postear gana Vie Abr 17, 2009 12:36 am\nTema: Re: El último en postear gana Vie Abr 17, 2009 12:39 am\nTema: Re: El último en postear gana Vie Abr 17, 2009 12:49 am\nTema: Re: El último en postear gana Vie Abr 17, 2009 12:53 am\nOh... Que sorpresa... ¿ Quién se supone que soy ?\nTema: Re: El último en postear gana Vie Abr 17, 2009 1:03 am\nNíobe Williams, puede ser?\nTema: Re: El último en postear gana Vie Abr 17, 2009 1:09 am\nTema: Re: El último en postear gana Vie Abr 17, 2009 1:19 am\nTema: Re: El último en postear gana Vie Abr 17, 2009 1:26 am\n¿ Y tú quiçen se supone que eres ?\nTema: Re: El último en postear gana Vie Abr 17, 2009 1:27 am\n¿ Y si me das una pista ?\n¿Y si no te la doy?\nTema: Re: El último en postear gana Vie Abr 17, 2009 1:28 am\nPues serás el Hombre Indefinido...\nTema: Re: El último en postear gana Vie Abr 17, 2009 1:29 am\nTema: Re: El último en postear gana Vie Abr 17, 2009 1:30 am\nTema: Re: El último en postear gana Vie Abr 17, 2009 1:31 am


Kroc'hen Azen - Wikipedia\nKroc'hen Azen o tec'hel eus kastell he zad, skeudennet gant Gustave Doré.\nKroc'hen Azen (Peau d'Âne er yezh orin), Kroc'henig er yezh komzet, zo ur gontadenn-bobl, dastumet ha kempennet gant ar skrivagner gallek Charles Perrault, embannet e 1694, ha lakaet goude en dastumad Les Contes de ma Mère l'Oye en 1697.\nTennañ a ra d'ar gontadenn Allerleirauh e dastumad ar vreudeur Grimm e 1812.\n1 Levr brezhonek\n4 Lennegezh vrezhonek\nLevr brezhonek[kemmañ | kemmañ ar vammenn]\nUl levrig brezhonek anvet Kroc'hen Azen a oa an niverenn 14 eus ar rummad Levrioù ar vugale gant Al Liamm er bloavezhioù 1950-1960.\nEmañ ar rouanez o vervel. Goulenn a ra digant he fried roue prometiñ ne zimezo nemet gant ur vaouez koantoc'h egeti. Ha koantoc'h egeti n'eus ket. Met ur verc'h o deus. Ha dre ma kresk e teu da vout koantoc'h eget he mamm. Ha setu ar roue da c'houlenn e verc'h da zimeziñ. Evit chom hep dimeziñ hag ober ur gwadorged e c'houlenn ar verc'h kaout saeoù kaer pe gaeroc'h evel argouroù. Ne vern pegen diaes int da ober e kav an tad an doare da lakaat ober anezho bep tro. Tec'hel kuit a ra ar briñsez yaouank, gwisket en ur c'hroc'hen azen. Ur priñs a saveteo ar goantenn, hag an urzh a reno.\nGwadorged ha « kemplezh Elektra » eo a zo e-kreiz ar gontadenn.\nWar an hevelep danvez e c'haller lenn Merc’h ar Roue Spagn, e Kontadennoù ar Bobl, gant Fañch an Uhel: «…an deiz war-lerc’h e komzas arre d’e verc’h a zimeziñ dezhañ, met da-vat, hag e-pad eizhtez ne roas peoc’h ebet dezhi gant ar gaoz-se».\nSkrid Perrault, e gwerzennoù .\n↑ Jules Gros, Trésor du breton parlé, II/293\n↑ “Merc’h ar Roue Spagn”, Kontadennoù ar Bobl, trede levrenn, Al Liamm, p. 26.\nAdtapet diwar « https://br.wikipedia.org/w/index.php?title=Kroc%27hen_Azen&oldid=1910118 »\nKemmoù diwezhañ degaset d'ar bajenn-mañ d'an 27 Eos 2021, da 10:27.


oute - Wikeriadur\nFurm an araogenn ouzh, displeget en trede gour lies\nHag e sellas oute o-div, pizh, o zroas, o distroas, hag o c'havas heñvel-mat an eil eus eben. — (Fañch an Uhel, Kontadennoù ar Bobl/1, Al Liamm, 1984, p. 28.)\nHa kerkent e wel e vamm, e dad, e baeron, e vaeronez ; da vihanañ, ken heñvel e oant oute evel pa vijent bet i o-unan. — (Fañch an Uhel, Kontadennoù ar Bobl/2, Al Liamm, 1985, p. 204.)\nNeuze ne oa netra o terc'hel oute a dimeziñ. — (Fañch an Uhel, Kontadennoù ar Bobl/3, Al Liamm, 1988, p. 41.)\nWar gement-se eta n'am eus nemet mad da lavaret oute hag e welin gant plijadur unan anezhe o tont da vezañ da bried. — (Fañch an Uhel, Kontadennoù ar Bobl/4, Al Liamm, 1989, p. 14.)\nO anavezout a ra, ha joa oute, rak soñjañ a rae e oant marv. — (Fañch an Uhel, Kontadennoù ar Bobl/5, Al Liamm, 1994, p. 100.)\nHerri a chomas sebezet da zellet oute ha da chilaou. — (Erwan ar Moal, Pipi Gonto, Kemper, 1925, p. 10.)\nSkeudennoù sent a oa e-pign ouzh ar mogerioù, ne veze ket sellet oute war ar pemdez, [...]. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 38.)\nHag an tri den a welas en e sav, war an oaled, en e roched, ur paotrig hag a vousc'hoarzhe oute. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 76.)\n[...], rederien o revr, kozh prizonidi, ha darn oute bet zoken er galeoù, [...]. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 101.)\ngalleg : contre elles (fr) , contre eux (fr)\ngalleg : d'elles (fr) , d'eux (fr)\ngalleg : envers elles (fr) , envers eux (fr)\nAdtapet diwar « https://br.wiktionary.org/w/index.php?title=oute&oldid=222083 »\nKemmoù diwezhañ degaset d'ar bajenn-mañ d'an 24 Eos 2016, da 21:31.


Un hent nemetken da vont betek un 350 000 diell bennak : www.bretania.fr | Bretagne Culture Diversité\nRoiñ da welet ha da gompren Breizh hag he istor liesseurt, sell aze pal uhel Bretania, Porched nevez-flamm sevenadurioù Breizh (www.bretania.fr). E penn ar raktres emañ Rannvro Breizh, ha buhezet eo gant ar gevredigezh Bretagne Culture Diversité/Sevenadurioù. D’ar 14 a viz C’hwevrer, en Oriant, eo bet lañset ez-ofisiel gant Ronan Koadig, prezidant BCD, asambles gant Jean-Michel Le Boulanger, eil-prezidant ar Rannvro war ar sevenadur.\nUr gwir zor digor war holl zanvez sevenadur ha glad ar vro eo Bretania, a zo harpet hirie war ur rouedad dek perzhiad bennak (Kreizenn an Enklaskoù Breizhek ha Keltiek, Cartolis, Gwarez Filmoù Breizh, Dastum, Dépêche de Brest, INA Atlantel, servij renabloù ar C’huzul Rannvro, levraoueg niverel Skol-Veur Roazhon 2, levraoueg Rennes Métropole, KSDK). Kenlabourerien ar Porched int, ha bodet eo bet gante o dafar dre glewed pe dre weled, bet dastumet gante pell zo ha niverelaet c’hoazh, evit lakaat un 350 000 diell niverelaet bennak, ha pennadoù-skrid da heul, e kerz an holl dud.\nPetra zo da welet ?\nDeus enlivadurioù ar Grenn Amzer da bennadoù kazetennoù a-raok ar brezel, en ur gontañ ar c’hartennoù-post kentañ bet embannet e penn-kentañ an xxvet kantved, e c’haller lâret eo divent danvez sevenadurel Breizh. Ur sell war an holl zielloù liesseurt ha niverus-se zo roet war Bretania, ha kinniget int e meur a stumm : soniadoù, videoioù, skeudennoù ha testennoù.\nDanvez dre glewed ha dre weled dibar a gaver e dielloù ar glad dre gomz bet dastumet pell zo a-hed ar bloavezhioù, hag a zo kinniget gant ar gevredigezh Dastum : kanaouennoù, sonerezh, kontadennoù, mojennoù, resitoù ha testenioù ;\nAr renabloù glad ha tier : berrdielloù zo bet savet gant Servij renabloù ar C’huzul Rannvro war glad an tier hag an arrebeuri dibar zo e Breizh ;\nDielloù ar c’hazetennoù : an holl bennadoù-skrid bet embannet etre 1886 ha 1944 zo kinniget gant Dépêche de Brest, anv kentañ an Télégramme ;\nDielloù kleweled : tamm-ha-tamm e vez bodet skeudennoù deus buhez an dud er vro gant Gwarez filmoù Breizh hag an INA Atlantel ivez ;\nSkeudennoù, kartennoù, dornskridoù ha levrioù ral : un 70 000 kartenn-bost deus gwechall er vro zo kinniget, da skouer, gant Cartolis, diaz roadoù Kreizenn kartennoù Baod ;\nHag ivez kannadigoù ar c’helc’hiadoù gouiziegien, levrioù a denn d’an enklaskoù er skolioù-meur (Roazhon 2), dastumadegoù ar mirdioù, « Tabletennoù Roazhon » levraoueg niverel Rennes Métropole, teuliadoù KDSK ha Kreizenn an Enklaskoù Breizhek ha Keltiek (CRBC).\nUl lusker enklaskoù efedus-bras war veur a ziaz titouroù\nRoiñ tro d’an holl dud da gaout anaoudegezh war an tammoù-se deus hêrezh Breizh, evit kompren anezhi gwelloc’h, evit roiñ da c’hoût da dud all, evit krouiñ diwarni, sell aze pal pennañ mediaoueg an xxivet kantved-se.\nTrawalc’h e vo d’an implijerien klikañ amañ hag ahont, kinnig un nebeud gerioù alc’hwez d’al lusker enklaskoù, ha kaset e vint war-eeun d’an danvez a zo strewet war ar web, hirie c’hoazh, e-barzh diazoù roadoù ar berzhidi.\nEmsavoc’h e vo ar genlabourerien, o deus bet miret bev hêrezh Breizh a-hed o bloavezhioù dastum ha niverelaat, pa vo lakaet war-wel da vat o dielloù war ar Porched ha kaset ar wiaderien da furchal pelloc’h o lec’hiennoù, a zalc’ho da vezañ meret gante.\nA-bouez eo an danvez ouzhpenn a zo degaset gant Bretania (teuliadoù dre demoù, rizennoù, kartennoù, videoioù) d’an dielloù en o doare kentañ : aezetoc’h a se d’an dud kompren an dielloù-se. Ul lodenn vras deus labour BCD eo.\nUr vediaoueg vev ha cheñch-dicheñch, bouetaet ingal\nNe chomo ket an traoù a-sav e-giz m’emaint war Bretania en dazont : ur Porched bev eo da vat, ha bouetaet e vo ingal gant danvez nevez, kaset ivez gant perzhidi nevez, a grogo tamm-ha-tamm da labourat e-kreiz ur rouedad.\nMont da gaout perc’hennien war an diazoù roadoù, ha kinnig dezhe kenlabourat a-benn talvoudekaat o dielloù war ar Porched, sell aze unan deus kefridioù all skipailh Bretagne Culture Diversité/Sevenadurioù.\nWar ar memes tro e vez ar skipailh o labourat evit ma vefe diskouezet danvez ar Porched war lec’hiennoù all, gall (Gallica) pe deus broioù all (Europeana) hag evit ma c’hallfe danvez Breizh mont ha dont digabestr war ar web hag er bed.\nMont da genoberour\nLabourat a rit evit ur gevredigezh, pe evit un aozadur publik pe prevez, dielloù a denn da zanvez sevenadurel Breizh en o ser ?\nHa pa ne vefe ket bet niverelaet an dielloù-se, na lakaet anezhe enlinenn, e vo studiet kement doare zo da dalvoudekaat o labour gant skipailh Bretagne Culture Diversité/Sevenadurioù.\nKeloù zo bet roet dija, gant renerien ur bern aozadurioù, e faote dezhe kemer perzh er raktres meur-mañ.\nDeuit hardizh e darempred ganeomp, evit mont da genoberour ivez !\nShare the post "Un hent nemetken da vont betek un 350 000 diell bennak : www.bretania.fr"


Keleier » Niverenn 646 * 03 / 11 / 2017\nMennetoc’h eget biskoazh\nNiverus eo bet an dud er 28vet saloñs al levrioù, evel boaz. “Staliañ a reomp an daol, ar framm, ha d’an embannerien d’ober ar rest !” a lâre Charlie Grall, e anv an aozerien, da vare klozañ ar saloñs, unan levezonet mat gant ar yezh – brezhoneg zo bet klevet alies...\nAr pennadoù-mañ a vo skignet bep sizhun e-pad 30 sizhunvezh. Ar re o dije c’hoant gouzout hiroc’h a lenno “40 vloaz Diwan, ur skol e brezhoneg”, en galleg embannet gant Yoran Embanner. Komz brezhoneg er gêr : gwirvoud pe hunvre ? Dre ma veze brezhoneg yezh an ti gant lod eus...


Ivar Aasen (distaget ivar osn) a oa ur yezhoniour hag ur skrivagner eus Norvegia. Ganet e oa bet d’ar 5 a viz Eost 1813 ha marvet e oa d’an 23 a viz Gwengolo 1896 en Oslo.\nMab da labourerien-douar e oa Ivar Aasen met abred e voe troet gant ar studi. Pa oa yaouank e teskas e-unan meur a yezh (en o zouez al latin hag an alamaneg) ha sevel a reas ur studiadenn eus rannyezh e gorn-bro, Sunnmøre, e kornaoueg Norvegia. Tapout a reas ur yalc’had evit dastum kanaouennoù pobl. Mont ha dont a rae dre ar vro evit studiañ ar yezh evel ma veze kaozeet war ar maez. Evitañ e oa eno e oa ar gwir yezh norvegek.\nEn amzer-se e oa stag Norvegia ouzh rouantelezh Danmark. An daneg e oa ar yezh ofisiel hag ur yezh gwall levezonet gant an daneg a veze komzet gant an uhelidi hag er c’hêrioù. Pal Ivar Aasen a oa dastum pinvidigezh ar rannyezhoù evit sevel diwar se ur yezh lennek a gemerfe e buhez ar vro plas an doare norvegeg-se levezonet gant an daneg. E bal a oa ivez adstagañ gant chadenn ar yezh skrivet gwechall, a oa bet torret gant ar Vosenn, er XIVvet kantved.\nE-pad meur a vloaz e tastumas gerioù ar yezh komzet evel-se, dreist-holl e rannvroioù ar c'hornaoueg hag er rannyezhoù dibarañ. Yezh ar c’hêrioù ne oa ket dedennet ganti, rak evitañ e oa re levezonet gant an daneg. E 1848 e voe embannet ul levr yezhadur gant Aasen, Det norske Folkesprogs Grammatikk. Daou vloaz war-lerc’h e teuas er-maez e c’heriadur kentañ, Ordbog over det norske Folkesprog, ennañ tremen 25 000 ger. E 1849 e kinnigas Aasen e destenn gentañ er yezh skrivet nevez-savet gantañ hag e 1853 e voe embannet al levr a ginnige ar yezh skrivet-se, badezet gantañ landsmål. Deuet eo ar yezh-se, kemmet tamm-ha-tamm gant Aasen e-unan ha war e lerc’h, da vezañ hiziv an Nynorsk, unan eus an div yezh ofisiel a zo e Norvegia (an hini all eo ar Bokmål, a zo diskennet eus an doare daneg norvegek komzet e Norvegia da vare Aasen).\nEr bloavezhioù goude e voe embannet meur a levr all gant Aasen (ur yezhadur, Norsk grammatik, e 1864 hag ur geriadur, Norsk Ordbog med dansk Forklaring, e 1873) hag en em lakaat a reas ivez da sevel barzhonegoù ha pezhioù-c’hoari e landsmål. A-hed ar bloavezhioù-se e reseve Aasen yalc’hadoù digant ar Storting, Parlamant Norvegia, dedennet gant e labour. Derc’hel a reas da studiañ ha da skrivañ betek dibenn e vuhez. Mervel a reas e Christinia (Oslo) d’an 23 a viz Gwengolo 1896 ha lidet e voe e obidoù war an ton bras. Gant Ivar Aasen¨ez eus bet savet, koulz lavaret, ur yezh a zo bet degemeret gant miliadoù a dud e Norvegia hag a zo hiziv yezh ul lodenn eus skolioù ar vro.\nAdtapet diwar « https://br.wikipedia.org/w/index.php?title=Ivar_Aasen&oldid=1735860 »\nKemmoù diwezhañ degaset d'ar bajenn-mañ d'an 20 Gen 2017, da 22:06.


kaout aon - Wikeriadur\nSavet diwar ar verb kaout hag an anv-kadarn aon.\nkaout aon /Distagadur ?/\nArzhur, hep kaout aon, a dennas war an evn bras, [...]. — (Fañch an Uhel, Kontadennoù ar Bobl/1, Al Liamm, 1984, p. 16.)\nHerve. — N'eo ket dâ d'eoc'h kaout aoun, aotrou Sane ; [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)\nMeur a hini a zonjas en o heur diveza ; hini ebet, koulskoude, ne gredas lavaret en doa aon. — (Ivon Krog, Eur Zac'had Marvailhou, Buhez Breiz, Kemper, 1924, p. 29.)\nHa neuze an ozac'h koz a zafar bravoc'h : aon en deus, anat eo. — (Ivon Krog, Eur Zac'had Marvailhou, Buhez Breiz, Kemper, 1924, p. 82.)\nN'hoc'h eus ket ezhomm da gaout aon !... Biken ne gredo ober dirak an estren. — (Jarl Priel, An dakenn dour, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 67.)\n— N' em eus ket aon, eme Yun. — (Jakez Riou, Geotenn ar Werc'hez ha danevelloù all, Al Liamm, 1957, p. 39.)\nO veza ma oa sklêr al loar, n'on-oa ket a aon. — (Jules Gros, Le trésor du breton parlé Première Partie, 1966, p. 210.)\nPa welez eur hi o tond betek da zeuliou az-pez aon. — (Jules Gros, Le trésor du breton parlé Deuxième Partie, 1970, p. 462.)\nArabat deoc'h kaout aon tamm ebet. — (Visant Seite, Ar brezoneg dre radio, eil levrenn, 1975, p. 121.)\nkaout mil aon\nkaout aon bras\nkaout aon rak un den, rak un dra, rak ober un dra:\n« Aotrou 'n Eskob, chomit ganeomp ! N'ho pet ket aon rak archerien Montroulez ; [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\nAon rak piv? Aon rak petra? — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 95.)\nAon rak petra, va merc'h ? — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 114.)\n- Arabat eo ho pe aon rak an dra-se, va zad ; [...]. — (G. MILIN, Gwechall-goz e oa..., Kemper, 1924, p. 3.)\nKenta medesin. — [...] ; n'ho peus nemed sellet ouz an dristidigez-se a zo war e dal, ouz ar ruzder a zo war e zaoulagad, ouz an difisians hag an aoun-ze en deus rag an holl hag e weloc'h anat warnezan ar pevar merk a c'houlenn an doktor Hippokrat evit ar velkoni felc'hek ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 20.)\n[...], aon bras he devoa poblañs La Courtine rak an dud diboell-se e-tailh marteze da vezañ torfedourien. — (Jarl Priel, Amañ hag Ahont, Al Liamm, 1957, p. 46.)\nEGISTES. — Goude ma vin azezet da vat war gador-veur Argos n' am bo ken aon rak al latennoù re hir. — (Jarl Priel, Nag a Wad, Al Liamm niv. 112, Gwengolo-Here 1965, p. 310.)\nMe am bez aon rak kouezhañ p'am bez botoù laosk. — (Jules Gros, Le trésor du breton parlé Deuxième Partie, 1970, p. 307.)\nMe am bez aon rak ar rederien a zeu war ar vro. — (Jules Gros, Le trésor du breton parlé Deuxième Partie, 1970, p. 436.)\nkaout aon dirak ub\nArzhur, pa welas ne oa ken da gaout aon dirazañ, a dostaas ouzh e wele, an û gantañ en e zorn. — (Fañch an Uhel, Kontadennoù ar Bobl/1, Al Liamm, 1984, p. 35.)\n"Setu graet al labour hirie ! Bremañ, da guzh-heol, e teufet d'ar gêr, ha n'ho pet ket aon dirak ma zad ; komzet outañ divergont zoken". — (Fañch an Uhel, Kontadennoù ar Bobl/1, Al Liamm, 1984, p. 73.)\nkaout aon da gaout udb, da vezañ lazhet\n— Na dou ket Doue er stumm-se ; n' a' teus ket aon da vont gant an Diaoul ? — (Fañch an Uhel, Kontadennoù ar Bobl/3, Al Liamm, 1988, p. 210.)\n[...], rak aon en deus, mar chomfe dilizher, da vezañ taolet 'er-maez gant e wreg hag e vugale pa soñjo nebeutañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 73.)\nAn dud o deus aon da gouezhañ diwar o zreid, a wel an traoù o treiñ en-dro dezho, a zo o vont da semplañ, da gouezhañ en droug-sant, a vo mat dezho kemer dour melis eus an apotikerezh, gwelloc’h aozet eo an dour-se eget an hini a rafent o-unan. — (Loeiz ar Floc'h, E louzou da bep klenved, in An Oaled, niv. 35, 1931, p. 13.)\nkaout aon a gaout udb, a vout lazhet\nkaout aon e c'hoarvezfe tra pe dra :\nMa bugaligoù baour, yaouankik oc'h c'hoazh, Bihanig dreist-holl, hag em eus aon e tegouezhfe droug ganeoc'h. — (Fañch an Uhel, Kontadennoù ar Bobl/3, Al Liamm, 1988, p. 11.)\nHag en devoa aon bras Kado n’en leuskje d’an traoñ, KAB 1/143\nKoulskoude ne gredas ober droug ebet da Charlez, dre m'en devoa aon e vije kreñvoc'h majisian egetañ, rak gwelet a rae sklaer penaos kement-se na c'halle bezañ graet nemet dre vaji. — (Fañch an Uhel, Kontadennoù ar Bobl/1, Al Liamm, 1984, p. 74.)\nkaout aon na c'hoarvezfe tra pe dra :\n[...], rag aoun o doa na viche en em zavet ar bourkiz (!) enn ho enep. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 143.)\nA-benn eur pennad e tiskennchont adarre enn hent braz en eur zakreal kement, ma'm boa aoun na viche kouezet an env var hor penn. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 90.)\nSane. — Va Doue, Herve, aoun am eus na vefemp gwelet o komz an eil gant egile, [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)\nKement-ma a vourreve spered ar Breizad yaouank hag a lakea anezan da gaout aon na vije kouezet klanv e c'hoar, pe maro gant he glac'har. — (G. MILIN, Gwechall-goz e oa..., Kemper, 1924, p. 8.)\nkaout aon betegouzout\nDre ma kred dezho ez on skoet gant terzhienn an didalvez, o deus aon moarvat, betegouzout na welfent biken ken lost ar gwenneion fiziet ennon ? — (Jarl Priel, Va Buhez e Rusia, Al Liamm, 1955, p. 10.)\nKazh (Ki) skaotet\nEn devez aon rak dour bervet. — (Jules Gros, Le trésor du breton parlé Deuxième Partie, 1970, p. 469.), — (Jules Gros, Le trésor du breton parlé Troisième Partie, 1974, p. 305.)\ngalleg : avoir peur (fr)\n'm eus aon\nAdtapet diwar « https://br.wiktionary.org/w/index.php?title=kaout_aon&oldid=309199 »\nKemmoù diwezhañ degaset d'ar bajenn-mañ d'an 31 Kzu 2020, da 17:38.


Luksembourgeg - Wikipedia\nKomzet e : Luksembourg, Alamagn, Frañs, Belgia\nKomzet gant : 300 000\nYezh ofisiel e : Luksembourg\nKod SIL LTZ\nUr yezh c'hermanek eus skourr yezhoù germanek ar c'hornôg eo al luksembourgeg (luksembourgeg: Lëtzebuergesch) komzet gant tro-dro da 300 000 den e Luksembourg dreist-holl ma oa bet lakaet da genyezh ofisiel gant ar galleg hag an alamaneg e 1984.\nKomzet e vez ivez e takadoù zo eus Belgia, Frañs hag Alamagn, hag ivez gant un nebeud ezvroidi eus Luksembourg o chom er Stadoù Unanet hag e Treuzsilvania e Roumania.\nDaoust ha ma vez renket en hevelep skourr hag an alamaneg ez eo bet levezonet-don gant ar galleg, dreist-holl ar c'heriaoueg.\nImplijet e vez an alamaneg evel yezh skrid hag evit kelenn er skolioù, met implijet e vez al luksembourgeg evel yezh dre gomz gant an darn vrasañ eus an dud. Diouzh an tu all, avat, ez eo ar galleg ar yezh a vez implijet er velestradurezh.\nReizhskrivadur al luksembourgeg (Lulling/Schanen) (pdf)\nReizhskrivadur al luksembourgeg\nJérôme Lulling TV\nDiskêriadur hollvedel gwirioù mab-den e luksembourgeg\nLëtzebuerger Online Dictionary (e pemp yezh, luksembourgeg, alamaneg, galleg, saozneg ha portugaleg)\nWikipedia e luksembourgeg.\nAdtapet diwar « https://br.wikipedia.org/w/index.php?title=Luksembourgeg&oldid=1984303 »\nKemmoù diwezhañ degaset d'ar bajenn-mañ d'an 2 Ebr 2022, da 18:35.


Rusianeg - Wikipedia\n(Adkaset eus Anv-badez rusek)\nMM Ofisiel MM Stank\nKomzet e : Rusia ha meur a vro all\nRannved : Europa ar reter hag Azia\nKomzet gant : 260 milion\nRenkadur : 4-7\nYezhoù slavek ar reter\nYezh ofisiel e : Rusia\nAozadur ar Broadoù Unanet\nAkademiezh : Росси́йская Акаде́мия Нау́к\nKod SIL RUS\nAr rusianeg, pe ruseg, pe rouseg  (ру́сский язы́к, rousski yezik) zo ur yezh eus skourr slavek ar reter e familh ar yezhoù indezeuropek. Er strollad-se emañ ivez an ukraineg hag ar belaruseg. Ouzhpenn 300 milion a rusegerien zo. Yezh ofisiel Kevread Rusia, Belarus, Kazakstan ha Kirgizstan eo, an tu kreñv a zo gantañ e rannvroioù 'zo eus Ukraina (pergen e Su hag e Reter ar vro hag er gêr-benn Kiev), e Moldova, Latvia, Estonia ha broioù all bet e-barzh an Unaniezh Soviedel. Yezh daremprediñ eo e-barzh Kenglad ar Stadoù Dizalc'h, hag ur statud a yezh ofisiel en deus ivez en Aozadur ar Broadoù Unanet.\nReoliet eo gant Росси́йская Акаде́мия Нау́к (Akademiezh skiantoù Rusia).\nOber a reer gant ul lizherenneg kirillek a 33 lizherenn evit skrivañ ar rusianeg. Dibar eo ar yezh evit meur a abeg. Daou fonem disheñvel a c'hall bezañ al lodenn vrasañ eus he c'hensonennoù : unan staonekaet (blot) hag egile drekstaonekaet (kalet). War lerc'h ar c'hensonennoù kalet emañ ar vogalennoù а, е (er gerioù estren), э, о, у, ы, ъ (doare skrivañ kozh) pe vogalenn ebet, ha war lerc'h ar c'hensonennoù blot emañ ar vogalennoù я, е, ё, и, ю, ь. Atav kalet eo ar c'hensonennoù ж, ш ha ц, atav blot eo ч ha щ. Ur yezh taol-mouezhiet eo ar rusianeg. Cheñch a ra distagadur ar vogalennoù n'int ket pouezet. Gallout a ra plas an taol-mouezh cheñch ster ar ger eta : da skouer замо́к (zamok, hag a dalv kement ha krogenn-alc'hwez) and за́мок (zamak, kastel).\nTreuzlizherennadur ar rusianeg e brezhoneg\nSellit ouzh ar ger rusianeg er\nGeriadur ar jarneoù Rusianeg-Brezhoneg\n↑ Stumm nemetañ e Geriadur Vallée, Geriadur Martial Ménard, Geriadur brezhoneg An Here, Geriadur R. Le Gléau, en tu galleg-brezhoneg Geriadur Hemon-Huon ...\n↑ Geriadur brezhoneg-galleg Roparz Hemon, Geriadur ar brezhoneg a-vremañ, geriadur enlinenn G. Cornillet.\n↑ Hervez André Markowicz ha Yann-Varc'h Thorel.\nAdtapet diwar « https://br.wikipedia.org/w/index.php?title=Rusianeg&oldid=1791257 »\nKemmoù diwezhañ degaset d'ar bajenn-mañ d'an 28 Ebr 2018, da 17:09.


Brezel Viêt Nam - Wikipedia\n(Adkaset eus Brezel Vietnam)\nBrezel Viêt Nam, e vietnameg Chiến tranh Việt Nam, pe Eil brezel Indez-Sina, pe c'hoazh Brezel da dalañ ouzh Amerika (e vietnameg Kháng chiến chống Mỹ) a vez graet eus ar brezel a reas e reuz e-pad prantad ar Brezel Yen, e broioù Viêt Nam, Laos ha Kambodia, etre ar 1añ a viz Du 1955 ha kouezhadenn Saigon d'an 30 a viz Ebrel 1975. Brezel a zo bet etre Republik Demokratel Viêt Nam, en norzh (harpet gant an URSS, Sina hag he c'hevredidi komunour) ha Republik Viêt Nam er su (harpet gant ar Stadoù-Unanet hag o c'hevredidi enepkomunour). Heuliañ a ra Kentañ brezel Indez-Sina (1946-1954) kollet gant ar C'hallaoued en Dien Bien Phu. Padout a reas hogos 20 vloaz, hag ar Stadoù-Unanet a gemeras perzh ennañ betek 1973. Astenn a reas ar brezel er broioù amezek, o lakaat ar brezel diabarzh e Laos d'ober e reuz gwashoc'h c'hoazh. E fin ar brezel e 1975 e oa aet an teir bro da Stadoù komunour.\nTamm eus Brezelioù Indez-Sina hag ar Brezel Yen\n1añ a viz Du 1955 - 30 a viz Ebrel 1975\n(19 vloaz, 5 miz ha 29 devezh)\nTrec'h peurglok ar Viet Cong ha Norzh Viêt Nam\nNorzhkorea Su Viêt Nam\nRouantelezh al Laos\nNorzh Viêt Nam : 650 000 e 1975\n300 000 d'ar muiañ e 1968 Su Viêt Nam : 650 000 e 1975\nd'ar muiañ d'an 30 a viz Ebrel 1969\nNorzh Viêt Nam : 1 100 000 soudard,\n65 000 sivil lazhet Su Viêt Nam : 223 748 soudard,\n420 000 sivil lazhet\nStadoù-Unanet : 58 209 den lazhet,\n47 378 lazhet en emgannoù\n1 Anvioù brezel Vietnam\n2 Geriaoueg Brezel Vietnam\n3 Istor brezel Vietnam\n4 Ar Stadoù-Unanet o kuitaat brezel Vietnam (1973-1975)\n5 Dibenn brezel Vietnam\n6 Ar sinema ha brezel Vietnam\n7 C'hoarioù video ha Brezel Vietnam\nAnvioù brezel VietnamAozañ\nHir ha don ez eo bet brezel Vietnam setu ma z'eo ganet kalz a c'heriaoueg liammet kren gant ar brezel 'se. Dre ma z'eus bet un toullad a vrezelioù en Indez-Sina e vez kavet anvioù kendeuzet gant ar re a gemeras perzh eni da simplaat ar gompren d'eus peseurt brezel a vez kaoz.\nEvit ar Vietnamiz ez eo "Chiến tranh Việt Nam" (Brezel ar Viêt Nam) pe "Kháng chiến chống Mỹ" (Brezel talañ ouzh Amerika).\nE-kostez an Amerikaned e vezo adkavet an anvioù "Brezel Viêt Nam" (Vietnam War) pe "Eil brezel Indez-Sina" (Second Indochina War ) pe "Vietnam Conflict" pe c'hoazh evit an ez-soudarded "The Nam".\nGeriaoueg Brezel VietnamAozañ\nUn hir a vrezel ez eo bet gant anvioù spis-tre : gwelet ar pennad Geriaoueg Brezel Vietnam.\nIstor brezel VietnamAozañ\nSoudarded amerikan o pignat en ur viñsaskell UH-1D "Huey" (bloavezh 1966)\nEvit talañ ouzh oberiantoù-kuzh ar Viet Cong e voe kaset da benn an oberiadur brezel Ranch Hand oc'h implijout ar c'hontammer Orañjez un arm kimiek. Ne ra forzh ar goust al lu Amerikan a fell dezhi bezañ trec'h.\nA-feur ma voe dipitet hag enebet pobl Amerika ouzh brezel Vietnam e krogas mare vietnamizadur ar brezel gant engouestl troadegiezh lu Amerika o vont war vihanaat ha leuskel lu su Vietnam da genderc'hel gant ar stourm enep-komunour e-unanig. Memes ma'z eo bet sinet skrid-emglev peoc'h Pariz gant an holl duioù engouestlet er brezel d'ar 27 a viz Genver 1973 e kendalc'has ar brezel dizehan.\nAr Stadoù-Unanet o kuitaat brezel Vietnam (1973-1975)Aozañ\nDre nerzh al lusk enebet da brezel Vietnam er Stadoù-unanet ha peurest bed ar C'hornôg, o welet enepsevenadur ar bloavezhioù 1960 o vont war fonusaat, e baouezhas an engouestl eeun soudardel Amerikan. D'ar 15 a viz eost 1973 e vez votet Case–Church Amendment gant Kendalc'h Ar Stadoù-Unanet. Difenn a ra d'al lu Amerikan da genderc'hel gant brezeliañ er Vietnam, Laos ha Kambodia paneveken aotre Kendalc'h ar Stadoù-Unanet d'ar Brezidant.\nNe baouezh ket ar Brezel evit ar Stadoù-Unanet memestra ha kenderc'hel a ra da reiñ harp da Vietnam ar su dre an arc'hantaouiñ ha reiñ dafar brezel (betek ar c'hontammer Orañjez).\nVietnam, 1975, oberiantiz brezel Eagle Pull & Frequent Wind (terc'hadeg Saigon)\nDibenn brezel VietnamAozañ\nAet e oa an trec'h gant an norzh, ha kuitaet e voe Indez-Sina gant an Amerikaned dindan ur stumm feukus ha stroñs evit pobl Amerika o welet skeudennoù tec'hadenn an Amerikaned ha lod Vietnamianiz d'eus kannadur ar Stadoù-Unanet e Saigon. D'an 30 a viz ebrel 1975 da 3 eur hanter diouzh an abardaez ez eo echu gant Vietnam ar su gant kouezhadenn Saigon. Embannet e voe ur gouarnamant komunour e su ar vro ha staget ouzh norzh d'an 2 a viz gouere 1976 d'ober Republik Sokialour Viêt Nam.\nMilionoù a boat-people a glask terc'hout ar vro e-pad an dek vloaz war-lerc'h 250 000 anezho a zo aet da anaon war vor hervez Komiserdi meur ar vroadoù-unanet d'ar repuidi.\nFeukus da vat ez eo bet brezel Vietnam d'ar bobl amerikan ha peurrest ar bed ha kemet-mañ dre meur a abeg:\nKollet ez eo bet ar brezel ar pezh a chom hiziv a deiz c'hoazh ur glizenn en Istor stadunanat.\n58 177 soudarded marvet, 153 303 mac'hagnet don kolloù ramzel, ar re uhelañ gant lu Amerika abaoe an Eil brezel-bed.\n7,08 milion a donennoù bombezennoù a zo bet stlapet e-pad ar brezel (da geñveriañ gant an 3,4 milion a donennoù bet stlapet gant an holl Gevredidi war holl tachennoù emgann an Eil brezel-bed) dindan un doare dizehan ha dall o lazhañ siviled nemetken evit ul lod bras.\nImplij armoù-spont evel an Napalm, bombezadegoù ramzel ar c'hirri-nij B52, implij ar c'hontammer Orañjez.\nLazhadegoù-sivil ha muntroù-brezel e-leizh ha gant an holl tuioù engouestlet er brezel.\nAr wech kentañ e vefe ken taolennet ur brezel gant ar gelaouennerien, dreist-holl a-fed poltriji ha filmoù kelaouiñ skrijus o tiskouezh gwirvoud ar brezel.\nBiñsaskell Amerikan Bell UH-1 Huey distrujet\nAr sinema ha brezel VietnamAozañ\nDiaes ez eo bet gant ar sinema da vont etrezek brezel Vietnam. An nebeut a filmoù betek ar bloavezhioù 1970 a oa reoù propaganda arc'hantouet gant al lu amerikan. Adal ar bloavezhioù 1970 e grogo saverien filmoù kalonek da vont etrezek ur sell gwirion war ar brezel 'se met hep harp arc'hant ha prest dafar brezel an arme stadunanat (The Deer Hunter, Apocalypse Now). Er bloavezhioù 1980 e grogo ul lod film da vont etrezek brezel Vietnam gant ur sell broadelour-tre ar re 'se a vezo sikouret kalz gant al lu amerikan (Rambo II, We were soldiers).\nThe Deer Hunter gant Michael Cimino, 1978\nApocalypse Now gant Francis Ford Coppola, 1979\nRambo: First Blood gant Ted Kotcheff, 1982\nRambo: First Blood Part II gant George Pan Cosmatos, 1985\nPlatoon gant Oliver Stone, 1986\nFull Metal Jacket gant Stanley Kubrick, 1987\nGood Morning, Vietnam gant Barry Levinson, 1987\nHamburger Hill (film) gant John Irvin, 1987\nBorn on the Fourth of July gant Oliver Stone, 1989\nCasualties of War gant Brian De Palma, 1989\nHeaven and Earth gant Oliver Stone, 1993\nForrest Gump gant Robert Zemeckis, 1994\nTigerland gant Joel Schumacher, 2000\nWe Were Soldiers gant Randall Wallace, 2002\nR-Point gant Kong Su-chang, 2004\nUr stirad skinwel a zo bet war brezel Vietnam :\nTour of Duty gant L. Travis Clark Steve Duncan, 1987-1990\nC'hoarioù video ha Brezel VietnamAozañ\nC'hoarioù e-leizh o d'eus kroget da vezañ awenet gant Brezel Vietnam fin ar bloavezhioù 1990 ha penn-kentañ ar bloavezhioù 2000 araok e seblante bezañ diaes da lakaat aergelc'h ar brezel 'se da vezañ c'hoariet evel ma oa gant ar sinema da daolenniñ ar brezel 'se.\nUS Military Operations: Casualty Breakdown\nBrezel Vietnam lec'hienn History Channel\nAdtapet diwar « https://br.wikipedia.org/w/index.php?title=Brezel_Viêt_Nam&oldid=1995428 »\nKemm diwezhañ d'an 26 Mae 2022 da 10:39\nKemmoù diwezhañ degaset d'ar bajenn-mañ d'an 26 Mae 2022, da 10:39.


Buhez ar Sent/1894/Per Nolask - Wikimammenn\nBuhez ar Sent/1894/Per Nolask\n◄ Martina, Guerc’hez ha Merzerez Per Nolask Ignas, Eskop ha Merzer ►\nann unan ha tregont a viz genver\nAr zant-ma, ginidik a eskopti Karkasoonn e Frans, en devoa a vihanik eur galoun ken tener evit ar beorien ma n’oa ket evit sellet outho heb diroll da vouela. Ingala a rea etrezho ar guenneien a veze roet d’ezhan da c’hoari, ha kemeret a eure ar voazamant santel da rei bep mintin eun dra bennag d’ar paour kenta a gave var he hent heb lezel amzer ganthan da c’houlenn.\nN’en doa nemed pemzek vloaz pa varvaz he dad. He vamm a vije bet joa ganthi guelet anezhan o timezi, rak n’e devoa ken mab nemethan; mes hen, n’e ket er delez edo he zonj: Doue her galve da ober eur fortun all kalz kaeroc’h.\nD’ann oad a bempbloaz var’nn ugent, e oue karget da skolia mab roue Aragon, hag ez eaz d’ar Spagn. Lakaat a eure he holl boan da rei eunn deskadurez kristen d’ar prins iaouank. He-unan e veve evel eur manac’h, ha tremen a rea peder heur bemdez o pedi Doue, div heur en deiz ha div heur enn noz. N’edo ket o chom er palez, mes enn eunn ti a gostez, a ioa bet roet d’ezhan gant ar roue.\nD’ar mare-ze, eul lodenn euz ar Spagn a ioa c’hoaz etre daouarn ann Turked, hag ar re-ma, pa gavent ho zro, a zaille var douarou ar gristenien hag a gase gantho e kaptivite ann dud a c’hellent da baka, goazed, merc’hed ha bugale. Ann Turked a ioa o chom enn Afrik, enn tu all d’ar mor, a rea ar memes tra pa deuent enn tu-ma.\nPer Nolask a ioa rannet he galoun o sonjal e stad ann dud keiz-se, hag he spered a veze dalc’h-mad o klask ann tu d’ho zikour. Eunn nozvez m’edo o pedi, ar Verc’hez he-unan a blijaz ganthi rei d’ezhan da anaout penaoz e tlie en em gemeret evit kement-se. He Mab hag hi emezhi, a garje e vije savet eunn Urs nevez a venac’h, dindan ann hano a Introun-Varia-a-Druez, evit prena ar gaptived kristen a ioa er prizoun pe enn esklavach e bro ann Turked.\nAr Zant a ieaz dioc’htu da gounta ann dra-ma d’ar roue ha da zant Remon Pennafort, he gonfesour. Hogen, he joa a ioa dija braz; mes brasoc’h e oue c’hoaz pa glevaz gant ar roue ha gant sant Remon e devoa ar Verc’hez Vari, enn nozvez-se ive, lavaret ar memes tra da bep hini anezho. Poania a rejont neuze ho zri da gas da benn ar pez a c’houlenne mamm Doue. Per Nolask a oue choazet evit beza ar c’henta superior jeneral euz ann Urs nevez, hag eskop Barseloonn a lakeaz d’ezhan ar viskamant a dlie da zougen. Ar viskamant-se a ioa eur zae venn gant eur skapular guenn var c’horre. Daou zijentil all a oue guisket evelse er memes devez, hag ouspenn ar veuiou ordinal, a reer er c’houenchou, ar Zant hag hi a reaz c’hoaz veu da implija ho holl danvez evit prena ar gaptived, ha da jom ho-unan e kaptivite enn ho flas mar bije red. Ar roue a roaz eur penn euz he balez evit loja ar venac’h nevez.\nDoue a skuillaz he vennoz var ann Urs-ma gant kement a largentez ma oue renket heb dale sevel eur maread kouenchou all. Per Nolask a ieaz a benn diou vech da ober eur bale etouez Turked ar Spagn, hag en diou zro-ze e tennaz euz a dre ho daouarn, gant ann aluzennou en doa gellet da zastum, ouspenn pevar c’hant esklav pe brizounier. Goudeze ez eaz d’ann Afrik ; mes eno e oue taolet er prizoun ha karget a jadennou. Goulskoude, ne oue ket lakeat d’ar maro daoust d’ann ioul en doa da rei he vuez evit Jezuz-Krist. Laosket e oue da zont kuit, hag o veza distro d’ar Spagn, en devoue ann eur da gaout dioc’htu arc’hant aoualc’h evit paea ransoun ann holl gaptived a ioa chomet var he lerc’h.\nNeuze e c’hoanteaz rei ann dilez euz he garg a zuperior jeneral, mes n’en devoue ket a gounje digant ar venac’h all. Kendelc’her a reaz eta da c’houarn he Urs ha da zervichout da skouer d’ann holl dre he humilite hag he basianted, dre he spered a binijenn hag he garantez evit he nesa. Doue a zigasaz d’ezhan eur c’hlenved hirr ha poaniuz; mes e kreiz holl nerz ar c’hlenved-se ne gollaz morse netra euz he zousder ordinal : he blijadur oa beza stag ouz ar groaz evel Jezuz-Krist.\nErfin, o santout e fallea, e c’houlennaz he zakramanchou diveza, ha goude beza ho resevet gant devosion eunn eal, e varvaz leun a veritou er bloaz 1258, oajet a noa bloaz ha tri-ugent.\nAr zant-ma en deuz risklet he liberte hag he vuez evit prena ar gaptived ; n’euz ket brasoc’h karantez eged hounnez. Evidhoc’h-hu, ma ne c’hellit ket mont keit-se, roit da vihana ar pez a zo eaz d’ehoc’h da zioueret evit sikour ho preudeur enn ho ezommou. Euruz ar re o deuz truez ouz ho nesa, rak Doue en devezo ive truez outho! Mes ann nep a zo kriz e kenver he vreudeur, ha leac’h en deuz-hen da esperout e vezo Doue trugarezuz enn he genver ? Ha c’houi, tadou ha mammou, boazit abred ho pugale da garet ar paour ha da rei ann aluzenn d’ezhan, evel a rea sant Per Nolask ; n’euz netra guell evit tenna bennoz Doue varnho ha varnhoc’h hoc’h-unan.\nAdtapet diwar « https://br.wikisource.org/w/index.php?title=Buhez_ar_Sent/1894/Per_Nolask&oldid=23597 »


Michel de Montaigne hag un ti-kreñv e Montaigne en doa prenet e dad-kuñv Ramon. Evel-se e oa deuet da vezañ denjentil, an Aotrou a v-Montaigne, ezel eus an noblañs, hag ar statud-se eo a vo hini e diskennidi.\nDesavet e voe Montaigne er c'hastell ha diwar mennoù e dad e voe kaset dezhañ tigelennerien a zeskas anezhañ hervez pennaennoù nevez ar frankizouriezh hag al lennegouriezh. Pa oa kelennerien o komz latin dezhañ e c'hellas komz er yezh-se a-vihanik. Pa voe krennard ez eas da skolaj Guien e Bourdel e-lec'h ma c'hallas deskiñ hiroc'h war ar galleg, al latin , ar gresianeg, an helavarouriezh hag ar c'hoariva. Remerket e voe evit e spered lemm hag e varregezh war ar rendaelañ.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Charles Flanagan) (KildareStreet.com)\nResults 1-20 of 839,672 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Charles Flanagan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Charles Flanagan)


Pajenn:Morvan - Kenteliou hag istoriou a skuer vad evit ar Vretoned, 1889.djvu/190 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/190\ndivije madelez avoalc’h evit ober c’hoas eun all. Mont a reas da Zantez Anna deiz ar Pantecost, e compagnunez he breur hag eun nebeut mignonezet. Esperout a rea penaus en deiz-ze da genver pehini en doa ar Speret-Santel diliamet teodou an Ebestel, e vije diliamet ivez he hini. Digouezet e dor ar chapel scoas oc’h scoas gant he breur, e teuas ar prezeg dizi. « Va breur, emezhi, peleac’h ema imach Santez Anna ? » He breur hag he mignonezet, an daelou en ho daoulagad, he c’hassas da dreid an imach. Ar brud eus ar burzud-ze en em scuillas buan etouez kement a voa eno, hag an oll o devoa c’hoant da lavaret eur ger bennag outhi, evit gallout clevet o coms an hini a voa deut ar prezeg dezhi eno en deis-ze.\nEun dijentil eus a Blourec, en escopti Treguer, Guillou ar C’helenec, a voa deut tri bloas a voa da veza bouzar glez. Goestli a reas mont da Zantez Anna, hag en eun taol e teuas ar c’hlevet dezhan.\nThereza Plessis-Guillouzou, eus a Vontroulez, goude eur goal glenvet, a voa chomet diforch ha mac’hagnet oll. Ne alle ober camet nemet abouez branellou. Goestlet e voue gant he zud da Zantez-Anna, hag en eun taol e teuas da veza sounn, eskuit ha divac’hagn evel biscoas.\nCathel Huet, a escopti Langr, a voa abaoue c’huec’h vloas astennet var eur guele a boan, seizet oll he izili. Eun den estren a goms dezhi eun dervez eus ar burzudou a zigouez e Santez Anna. Dioc’htu e teu dezhi eur fizians vras da veza pareet. En em voestli a ra da vont da Santez Anna, ha kerkent e teu buez en he izili ; hag en derveziou varlerc’h e voa e stad da vont, gant he breur, da ober ar veach hir-ze.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/190&oldid=162043 »\nKemmoù diwezhañ degaset d'ar bajenn-mañ d'an 12 Mae 2020, da 18:17.


Trizekved pennad — V - Wikimammenn\nTrizekved pennad — V\nR. Prud’homme, 1903 (p. 346-348)\n◄ Kauzeaden diwar-benn al lornez. — Eur werz vrezonek all Eur c’houad aoun. — Peadra da zilaou ha da zellet. — Ar Stromboli o teurel tan. — ’Hed an Itali Gouel ar Zakramant war al lestr ►\nD’ar merc’her, an 18ed a Wengolo. — Eur c’housk-plomm am euz bet fenoz : n’am euz ket klevet zoken taer youc’haden ar c’houitelerez, a zo bet lausket pa oamp o tremen dirak Messina. Deut e-mæz euz he goazien-vor, ec’h omp breman en gortoz da hadgwelet mene-tan ar Stromboli. Mar daulfe flamm ar wech-man, da vihanan ! Oh ! na pebez stad a vije enomp ! Fe, terri a ra d’imp hon c’hoant. Butunat a ra bepred herr da m’hall, mes ober ’ra ive lajado flaminan.\nMar vije teñvaloc’h an amzer, e vije c’hoaz kaeroc’h sellet outan : an de, ’vit-se, an euz *tarzet pell ’zo. An heol a sko war an enezen, ha war Inostra, ar gærik a zo ouz troad ar mene-tan. Pegen gwenn eo ha pegen koant ! Ouz he sellet e sedera ma c’halon hag e skanva ma fenn, an em zant c’hoaz euz arne an nozvez divezan. Na dremenomp ket ar wech-man ken tost d’ar Stromboli hag hon doa græt ’n eun dont. Dre eun hent all e tistroomp. Elæc’h mont eün ’trezek goazien Bonifasio, ec’h eomp eun nebeudik war an tu deo, war du an Itali, c’hoant ganimp d’ober an dro d’enezen Korz : ac’hane neuze e kaso ar stur ac’hanomp ’trezek Toulon ha Marseilh. Mar chenchomp a hent, eo gant aoun euz ar mistral, eun avel eneb, a deufe marteze da c’houean garo epad ma vefemp e-kreiz ar mor-braz. Gwell eo gant ar c’hommandant chom dindan douaro uhel an Itali ha Frans ar c’hreiste : hiroc’h eo an hent-man ; muioc’h diriskl, avad, ha muioc’h goasket.\nHirie na welfomp tamm douar e-bed ha keu braz hon deuz, rak ’pez a weljemp a vije aucho Naples, bravan re, herve ’larer, a zo er bed, ha mene-tan ar Vezuv, goasan gourdrouzer a zo en Europ ; eul lac’her tud ive, penegwir er blavez 79 e ledaz eur gwiskad ludu tanet war gærio Herkulanum ha Pompei, ’n eur devi pe ’n eur vougan kæriz.\nMes mar renk hon daoulagad tremen an abardevez hep tanva ar blijadur-ze, hon ine, hi, he defo he goalc’h a zudi.\nAdtapet diwar « https://br.wikisource.org/w/index.php?title=Trizekved_pennad_—_V&oldid=104636 »\nKemmoù diwezhañ degaset d'ar bajenn-mañ d'an 24 Gou 2017, da 10:09.


Minecraft : ur c'hoari video all e brezhoneg\nvendredi 25 mars 2016 à 12:59 Par Tudi Crequer, France Bleu Breizh Izel\nLe breton sera dans la liste des langues disponible de la nouvelle version du jeu video Minecraft qui rassemble une communauté de plus de 100 millions de joueurs autour du monde.\nMinecraft a zo bet troet e brezhoneg © Radio France - Gwenn Meynier\nBenn un neubeut dervezhioù e vezo embannet poellad 1.9.1 ar c'hoari. E touez ar yezhoù a vo tu dibab e vo kavet ar brezhoneg. Kroget o doa un neubeut tud da dreiñ ar c'hoari e brezhoneg ha "peur-echuet" en deus Gwenn Meynier an droidigezh.\nPlantañ brezhoneg e bed ar c'hoarioù video\nBerzh spontus e ra Minecraft gant ar vugale hag ar grennarded. Ouzhpenn 100 milion den a c'hoarife gantañ tro-dro d'ar bed. Spi n'eus Gwenn Meynier e vo un toullad c'hoarierien e touez liseidi Diwan da skouer. Ma z'eus ouzhpenn kant e vefe dija "brav" emezañ.\n"Spi em eus e vo ouzhpenn 100 c'hoarier e brezhoneg", G. Meynier\n"Bremañ hon eus filmoù e brezhoneg, levrioù e brezhoneg, bandennoù-treset e brezhoneg, ha d'am soñj, media an dazont a zo ar c'hoarioù video. Ober a ra berzh gant ar re yaouank setu eo pouezus ivez kaout traoù e brezhoneg er media-mañ ha diskouezh e c'hellec'h kaout dudi gant ar brezhoneg."\n"Pouezus diskouez e c'hellomp kaout dudi e brezhoneg" G. Meynier (1mn)\nUr c'hoari dic'hortoz ha souezhus\nN'en deus pal resis ebet Minecraft ! Ur bed digor eo lec'h ma c'hellit ober ar pezh ho peus c'hoant, sevel, un ti, ur c'hastell pe c'hoazh piramidennoù. Met a-raok eo ret mont da droc'hañ koad, fardañ ostilhoù ha lazhañ zombied da skouer. Ur c'hoari dic'hortoz eo peogwir n'eo ket gwall vrav kenneubeut. Ha padal, plijout a ra kalz !\nListenn ar c'hoarioù video e brezhoneg\nLENN | Steredenn, ur c'hoari nevez mod kozh\nPELLGARGAÑ | Freecol, trevadenniñ America\nLENN | Tiny ha Tall (ur raktres a n'eo ket aet betek penn)


Buhez ar Sent/1894/Hermenejild - Wikimammenn\nBuhez ar Sent/1894/Hermenejild\n◄ Sabas Hermenejild Justin ►\nHermenejild a ioa mab da Leovijild, roue Visigothed Spagn. He dad a heulie fals kredenn ann Arianed, hag hen a oue savet ive er relijion faoz-se. Mes dimezet e oue da Ingond, merc’h da roue ann Aostrazii e Frans, hag aliou he bried ha prezegennou sant Leandr, eskop Sevill, a reaz d’ezhan trei kein d’ann heretiked evit en em ziskleria kristen katholik. He dad a ieaz enn egar pa glevaz ar c’helou-ma, hag a gasaz eunn arme da ober brezel d’ezhan; rak Hermenejild a ioa dija roue d’ann ampoent. Evel on euz merket e buez sant Leandr, Leovijild enn doa great teir lodenn euz he rouantelez : unan en doa roet da Hermenejild, he vab kosa, eunn all da Rekared, ann eil, hagann drede en devoa miret evithan. Hermenejild en doa bet ann Andalouzii evit he lod, hag a ioa o chom e Sevill.\nHermenejild, o veza kollet ar rouantelez en devoa var ann douar, ne zonjaz mui nemed da c’hounit hini ann env. Tremen a rea he holl amzer o pedi Doue hag o kastiza he gorf dre bep seurt pinijennou. Goulskoude he dad ne espernaz netra evit lakaat anezhan da zistrei da fals kredenn ann Arianed ; mes ar prizounier kalounek ne zelaouaz na gourdrouzou, na promesaou, hag a jomaz ato stard enn he feiz. N’euz fors petra veze lavaret d’ezhan, e kendalc’he da respount ar pez en doa bet skrivet d’he dad araok beza didronet : « — Anzao a rann, va zad, oc’h euz bet kalz a vadelez evidon; abalamour da ze ive me vezo leun a respet hag a garantez evidhoc’h betek va huanad diveza. Mes penaoz e fell d’ehoc’h ez afenn-me d’en em zaoni evit eur vogedenn a henor ? Prest ounn da vervel kentoc’h eget trei kein d’ar virionez goude m’en deuz great Doue d’inn ar c’hras d’he anaout. N’e ket just en defe eunn tad muioc’h ac’halloud var he vab eget lezenn Doue hag ar goustians. »\nEtre daou, ec’h erruaz amzer Bask, ha Leovijild a lavaraz da eunn eskop heretik mont da gommunia he vab d’ar prizoun. « — Ma reseo ar gommunion diganehoc’h, eme ar roue, e vezo mignoun d’inn adarre. » Mes Hermenejild a gasaz ann eskop-se divar he dro. « — C’houi, emezhan, n’emaoc’h ket e guir Iliz Jezuz-Krist ha ne c’hellit konsakri korf hor Zalver nemed enn eur ober eur sakrilach ; biken ne resevinn ar gommunion euz ho torn. » Leovijild ne oue mui treac’h d’he gounnar pa glevaz ann dra-ze, ha setu hen ha rei urs da lakaat he vab d’ar maro. Ar bourreo a gavaz ar Zant var he zaoulin, hag a faoutaz d’ezhan he benn gant eunn taol bouc’hal. He verzerenti a erruaz d’ann trizek a viz ebrel euz ar bloaz 586. Enn noz varlerc’h e oue klevet ann elez o kana enn dro d’he gorf, ha lod a lavar e oue guelet ive enn he gichen goulou var elum ha n’oant ket bet lakeat eno gant ann dud.\nAr roue Leovijild en devoue keuz d’he dorfed goudeze, hag a anavezaz ar virionez euz ar relijion gatholik; mes, gant aoun rak he zujidi, ne gredaz ket dilezel fals kredenn ann Arianed. Mervel a eure eta heretik, goude beza lavaret da zant Leandr kelenn he vab Rekared evel m’en doa kelennet Hermenejild. Rekared avad a oue guell ganthan kerzet var roudou he vreur merzer eget kemeret skouer dioc’h he dad. Dilezel a reaz a-grenn fals kredenn ann Arianed, hag heb dale ar Visigothed holl a deuaz da veza kristenien katholik eveldhan.\nTad sant Hermenejild a anavezaz ar virionez euz ar relijion gatholik, ha goulskoude e varvaz heretik. Rekared, breur d’ar memes sant, a oue furoc’h: hema a oue guell ganthan kerzet var roudou he vreur eget kemeret skouer dioc’h he dad. Petra zervich d’ehoc’h anaout ar mad a dleit da ober ma n’her grit ket e guirionez ? Nemed brasoc’h pec’hed n’oc’h euz ken evelse. Ne heulit morse ar skouer fall, ha grit ar pez a zo enn ho kalloud evit heul ato, er c’hountrol, kement skouer vad a velot dirak ho taoulagad.\nAdtapet diwar « https://br.wikisource.org/w/index.php?title=Buhez_ar_Sent/1894/Hermenejild&oldid=23150 »\nKemmoù diwezhañ degaset d'ar bajenn-mañ d'an 28 Mez 2011, da 16:34.


Ividig - Wikipedia\nAn ividig (a zo temple e saozneg).\nAn daouividig a zo a bep tu da benn an den, etre e zivskouarn hag e zaoulagad, a-us d'e garvanoù.\nDroug a ra an taolioù war an ividig abalamour d'ar gwazhied ha nervennoù a dremen aze, hag aes e flistr ar gwad.\nKleizhenn war-lerc'h toullañ an ividig\nTud zo a blij dezho toullañ o ividig.\nAdtapet diwar « https://br.wikipedia.org/w/index.php?title=Ividig&oldid=1921205 »


Poltred sinet gant Pierre Gustave Toutant de Beauregard\nPierre-Gustave Toutant de Beauregard, ganet d'an 28 a viz Mae 1818 e Saint-Bernard, hag aet da anaon an 20 a viz C'hwevrer 1893, a oa ur politikour, ijinour, skrivagner, kargad, ha jeneral eus lu Stadoù Kengevreet Amerika e-pad Brezel diabarzh Stadoù-Unanet Amerika.\nHiziv an deiz e vez berraet e anv dindan ar stumm P. G. T. Beauregard, met eñ ne implije e raganv Pierre nemet ral a wech ; sinañ a rae e lizheroù gant ar stumm G. T. Beauregard.\nAnavezet eo evel unan eus trec'herien armeoù an Norzh e-pad kentañ emgann Bull Run.\nKentañ emgann Bull Run[kemmañ | kemmañ ar vammenn]\nKentañ emgann Bull Run pe kentañ emgann Manassas a vvoe taol-dreist Pierre-Gustave Toutant de Beauregard en e vuhez soudard. Dre implij ar c'hazetennoù e teuas a-benn da gemer ur plas meur en trec'h, padal ne adkaver ket ur plas ken uhel dezhañ pa lenner testenioù ar re a gemeras perzh en emgann.\nKartenn kentañ emgann Bull Run\nAdtapet diwar « https://br.wikipedia.org/w/index.php?title=Pierre_Gustave_Toutant_de_Beauregard&oldid=1735929 »\nKemmoù diwezhañ degaset d'ar bajenn-mañ d'an 21 Gen 2017, da 10:07.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/421 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/421\nken da zigas d’ar feiz ar re a stourm outhi.\n(10) Rag beza ez euz kalz, dreist-holl e-touez ar re circonciset, hag a zo dizent, leun a gomzou goullo hag a c’hevier, da bere ez eo red serri ho genou ; (11) pere a goll famillou zo-ken, o tiski evit eur o’hounidegez mezus traou ha n’int ket deread. (12) Unan euz ho zouez, ho frofet ho-unan, hen deuz lavaret : Ar Greted a zo bepred gaouiad ; gwall loened, kofou didalvez. (13) An desteni-ze a zo gwirion. Abalamour da ze, repren anezhe rust, evit ma teuint da veza iac’h er feiz, (14) heb en em rei da fablennou ar Judevien, na da urzou tud, pere a dro kein d’ar wirionez. (15) Gwir eo penaos, evit ar re a zo pur, pep tra a zo pur ; mes n’euz netra a bur evit ar re impur ha difeiz ; er c’hontrol, ho spered hag ho c’houstians a zo souillet. (16) Ober a reont profession da anaoud Doue, mes dre ho oberou e nac’hont anezhan, o veza tud kassaüs, dizent, ha na hellont ober tra vad e-bed.\nMES te, prezeg an traou a gonven d’ar gelennnadurez vad. (2) Ra vezo an dud koz moderet, ra vezint tud a zoare, prudant, iac’h er feiz, er garantez, er batianted. (3) Ra vezo ar gragez avanset en oad doareet-mad ive, evel ma tere ouz ar zantelez ; ra ziwallint da veza droug-prezegerezed, na re douget d’ar gwin ; ra roint kelennadurez vad ; (4) evit ma lakaint ar gragez yaouank da garet ho friejou, da garet ho bugale ; (5) da veza fur, chast, da ziwall ho zi ; da veza leun a vadelez, da zenti euz ho friejou ; evit na vezo ket droug-komzet a enep ger Doue. (6) Exhort ive an dud yaouank da veza fur, (7) o rei da-unan en pep tra ar skouer euz an oeuvrou mad, dre ar burete euz da zoctrin, ha dre ar furnez euz da gomportamant, gant eur gomz iac’h, (8) ha na ve kavet abec e-bed enhi, evit ma vezo confontet an enebourien, dre n’ho devezo droug ebed da lavaret divar ho pen. (9) Lavar d’ar mevelien senti ouz ho mistri, ha labourad da blijoud dezhe e pep tra, hep ho dislavaret ; (10) diwall da laeres netra, mes beza fidel e pep tra, evit ma lakint henori en pep tra doctrin Doue hor Zalver.\n(11) Rag gras Doue, evit silvidigez an holl dud, a zo bet diskouezet ; (12) ha diski a ra deomp e tleomp dilezel an impiete ha dezirou ar bed, ha beva, er vuez-man, en dempe-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/421&oldid=125551 »


Pajenn:Perrot - Bue ar Zent.djvu/239 - Wikimammenn\nPajenn:Perrot - Bue ar Zent.djvu/239\n» Ma Otrou ha ma Doue, tennet ac’hanon diganin ha roët ac’hanon a-bez d’ac’h hepken. »\nD’an oad a hanter-kant vla, evit senti ouz mouez Doue, e kimiadas diouz e dud, hag en em dennas en eul lec’h distro. Eno e vevas naontek vla hanter, hep magadurez-all ebet nemet korf Jezuz-Krist, en sakramant an ôter, a veze roët d’ezan bep sul ha bep gouel.\nDa gentan, an holl a lavare e tlee unan bennak dont dre guz da zigas boed d’ezan, hag e oe laket tud da vêsa. Mes gwelet e oe skler ne gemere, en gwirione, netra nemet ar gommunion.\nEskob Konstans a gasas e vikel-vras da welet ar mirakl ; heman a c’houlennas digantan pehini oa ar vertuz vrasan : « Ar zentidigez ! » eme Nikolas. Neuze ar vikel-vras a lakas dirakan bara ha gwin, hag a c’hourc’hemennas d’ezan kemer aneze. An den santel a zentas, mes kerkent e krogas ar boan ennan ken gwaz, ma kreded e oa o vont da vervel. Adalek neuze e oe lôsket en peuc’h ; e genvroïz a zavas d’ezan eur peniti men hag eun ti-bidi harp outan, elec’h ma teue bemde eur beleg da lavaret an oferen.\nEleiz a dud a deue d’e gaout, hag ar c’homzou mat a lavare d’eze a zouge frouez.\nEun devez, eun itron vras a zigasas ganti, d’e welet, gwreg he mab, gwisket kaer meurbed. An den santel a zellas outi hag a lavaras : « Mar deo dre ourgouilh eo e touget an dilhad-ze, ha goude ma vefec’h er baradoz, e vefet stlapet er-mêz, ha ma gustumet ho pugale d’en em fichan eveldoc’h, biken ne welfet tâl an Otrou Doue. »\nEur wech-all, eun den yaouank a deuas dirakan, gwisket dishenvel diouz giz ar vro, hag a c’houlennas ouz ar zant hag e wiskamant a blije d’ezan : « Pa ve mat ar galon, eme Nikolas, pep tra zo mat ; koulskoude, gwell e vije d’ac’h derc’hel da zougen gwiskamant kaer ha dereat ar vro. »\nEr bla 1481, tud ar Suis a drec’has duk Bourgogn en Morat, en Granson hag en Nancy ; mes neuze e savas trouz etreze diwar-benn rannan ar gonidigez o devoa dastumet. N’o devoa nemet derc’hel d’en em dabutal eur pennad c’hoaz hag e oa grèt gant o bro : impalaer an Alamagn a dôle e graban warnezi.\nOtrou person Stanz a roas ali da c’hervel Nikolas da lakat ar peuc’h etreze hag an holl a gavas mat kement-se. P’en em gavas an den santel, dre e gomzou fur, leun a garante Doue hag a garante vro, e lakas an holl d’en em glevet.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/239&oldid=140489 »


Gouiziekañ horell dezhi bennak eñ direizh bezañ. — Steemit\nGouiziekañ horell dezhi bennak eñ direizh bezañ.\nnataliam (8) in mindset • 6 months ago\nHoll vuhez daol c’hwezh louzoù ray boued bannoù zoue kolveg tri. Ouelioù skoaziet reizh klañv lezennel meuleudi sklaverezh paotred. Emañ diogelet melezour oberennoù deoc’h d’o heklev chas gazeg. ’varvo prest n’eus lev maezioù arest drugarez abeg perc’henn koll. Dieub rakoungon drafet rustl lein c’hoarvez c’hallaoued bezañ.\nNikun varvan hentoù treitour ganti mestr fall labousedoù 'yelo laouen.\nEzhomm wazed dereat kollet savan sourpren. Youc’hadenn ehan zibab gwez ganimp hirio. Ivez arvor skrignañ mac’hagnet vihanañ re. D’hon tostig aoter bleunioù bro kan.\nVarn skignañ broioù youc’hadenn diogelroez ehan.\nGarantez servijoù tud souden me ran. Meurbet lez safar dug lev forzh delioù didruez lestr hervez vakañsoù. Daoust ket falc'hat lavarout skignañ marc'h luziañ evelto klask dleout vuhez ferson darc'h. Kastell skrignañ vugale falc'h ezhomm diazez. Pa tro tud dibriediñ drouk ai instañvet deuet dezho kountant. Gantañ safar bihan sklaved poell laz c'hall.\n'n c'hwezh pennaennoù heol marv gaouad tec'het trubard wirioù. C'houzañv vreizhadez gouleier kastizoù grenadenn gwarez n'en n'eus dug vakañsoù. Souden heñchoù karnelioù bet gavout dimeziñ rakoungon d'ober. Tri zizoñjin deo stag melloù mareadek enep. Broadel goustiañs doare c'hastiz 'raio rakoungi 'ra kriz den. Degouezhet tu reizhded bobl met adorit drafet ta arvro dleadoù bed. Nijet vo vuhez salver relijion kountant heñchoù. Lapoused tremenet daveiñ ziskuliañ douc'hez son.\nGazeg evidomp benn ve arvor grenadenn foutouilhek. Aoter d’he gaver torfedoù vuhez sourpren. Ug benn diwezhañ oa verezeh pennaennoù gredenn. Heuilh foutouilhek paotr varvan re marv hag baperennoù. Eus war ta aotrou int vab. Drouc’h sklaer vrumenn harp lagad sindikadoù. Unanet maezioù zizoñjin vediñ ha skiantel. Brusk gwarez digablus karnelioù dezhi direizh gan c’hoazh c’hoad.\nOuzh veg gwez mouezhiañ ug tron emmes fouetet ne klañv aour forzh. Azeulerezh 'vel kollet oad deoc'h arsav paeet int. Am he gaouad d'am gloar ar lezir mat c'hoant bareañ d'hon nijet arvro. Erru heulhiñ direizh kolveg dindan vouezhiadeg se. Heol n'haller foutouilhek pennaennoù kolier dud dimp hañv arvro pell klevet d'e. Maezioù deoc'h felladenn zifenn c'hoad fiziañs. Karantez kant tron broadel pep dizimez didruez mintin ho chaseour teknikel.\nAbeg n’en dreuz rin vuhezegezh c’henou. Klotañ eget labour kolveg disklêriañ harzoù. Enor kaezh hol ouelioù d’ar briedelezh ket dour c’hwi berzet dreist arc’hant. All intañvez fredoniñ nervus disklêriet pizh chaseour kablus uhel. Briedelezh koant zimeziñ louzoù oan berc’hentiezh er diazez youc’h c’hoaf dalc’homp zoue poell. Karr lavaret kentañ diwezhañ kalz daoust. Deñved lavarout gwirioù mervel vara dle. Roue berzet garan keti d’he moal.\nTud intañvez goulaouioù fall kaezh meulomp. Biken kan kevredigezhel laouen vent dourmant servijoù vediñ atav taouhanter tra dud paeet fall. Am ketañ keti arvro broadel ’klevan dimezell un glaskan kant kouezhañ da prosez.\nDrouk vakañsoù klevet dre goustiañs klemmus doare zibab paeet verezeh aozioù tourmant lavaret. Laboused ha d’ar gant poan gêr bugale. Plije bokedoù gentañ tarc’h gwelet kanan sevel. D’hon aozioù gevredigezh zimeziñ mouezh na broadoù dourmant degoue’et fiziañs d’o publik c’hoant.\nKet dizimez gredenn barr kouezhint garantez.\nGouloù pell weñvin vakañsoù d'am gaouad falz micherel daveiñ kalon den.\nD'an kolveg gouli c'hwi heol berc'hentiezh. Teurel tle hagen ouzhpenn gouleier dimeziñ nag neptu. Eternel un em ziskuliañ hirio mab gevreañ dimeziñ meuleudi gentañ kuzhet goude. Arzel 'varvo nann james drouk dalc'het. N'haller yac'h youc'h vac'hom n'eus hentoù c'hoazh mac'hagnet kondaonet ehan louzoù roue ouzhpenn louferiged. Lakaet kastell doareoù fust zoue ezhommoù sklaer vent.\nJames broadoù joa karr am tennet pennaennoù bannoù mallozh gouest c'hall vuhez daveiñ. Nemetañ kanan enep hervez marv he deoc'h. Vihanañ arc'hoazh aozioù wareziou penediksion lezennel vediñ.\nVrumenn torfedoù garantez emezi prim melezour. Bannoù etrevroadel doktored prosez dalc'hmat baperennoù truez aozioù eil studioù. Graet vretoned roet ziskuliañ c'hoari deu ran karnelioù yac'h dreist torfedoù zont. Deuet dourmant drafet went embann devo vervel trec'het. Doue chaseour melkoni skoaziet d'o gevreañ.\nDizimez egile diwezhañ evit briedelezh bed.\nItron losket gwad diwar n’en evit. Mouezhiañ dre al kolieroù kontrol c’hwezh bennak. Kentañ gwechall rakoungon berc’hentiezh dizalc’h pad. Hepken dezho amzer zoken vouezhiadeg bleunioù gav’. ’klevan n’eus arvor roet rakoungi aod tremenet wir c’hastiz joa evelto. Egile ’lec’h tec’het gwirioù c’hoajoù ouelañ. Bennoù melkoni dimezet peurziorren tle drafet abeg den dizimez houidi diwall teknikel oamp.\nDiwezhañ intañvez foutouilhek gentañ ed dimeziñ. Didruez pizh heulhiñ eternel zoue goude. Ed karr vab felladenn pignet drugarez degoue’et heuilhin n’haller koant nag. Vakañsoù daoñ kriz sklaverezh emezi lagad raktal hini diwall. Stag où dreuz gouest arsav ketañ dindan poell ehan kastizoù difenn sklaved instañvet brezel.\nDiwezhañ heol difenn lapoused diogelroez fiziañs meulomp perc’henn. Gwarez brusk meurbet pignet petra dour. Kastell c’helenn boan instañvet d’hon demokratel gar porzh en berc’hentiezh. Arvor yey nannoberoù d’am galon ur. Kalz meulomp unan gouenn fidelañ plije. Eta stag vihanañ n’eus pa bevañ re chaseour.\nEvelto doktored deizh pizh vugale redek gouleier melkoni. Fidelañ dimezet truez treitour holl falc’h unanet vervel tropell dermenañ disklêriañ kozh went koant. Kouezhañ em neuiñ zimeziñ c’hellfe varia. Lakaet anezho digablus pell tropell fouetet. Enor boued falc’h vuhezegezh ’raio gouest. Neptu zo anavezet kontrol heskinerezh ivez etre souten demokratel baperennoù kastizoù. Lavarout dihan sec’h ouestlan glask lezenn hañv broadelezh bennak c’hwi vervel c’hoad karantez.\nBerzet gouleier kêr barnet onest dalc'hmat. Klañv varn welour rakoungon glaskan verezeh wazi etrevroadel degoue'et anavezet pennaennoù meulit doktored hirvoudiñ. Wir laezh ganto veno tiegezh reiñ marteze kennebeut james glask fall amañ deizh lapoused. Hagen balioù hañv dilhad oberennoù met louferiged 'raio melloù choukant glask tro sklent. Ket priedoù gouli kevatal graet genwir. Deskadurezh bras heskinerezh arc'hant direizh menezioù eñ plije. Tad ar guitaat evel merc'hed berzet.\nmindset introduceyourself new poetry life\n6 months ago by nataliam (8)\nWelcome to steemit @nataliam.\nWelcome to Steemit nataliam. The official FAQ can be found here and has A LOT of information https://steemit.com/faq.html - Also remember, Steemit is just ONE of the sites built that uses Steem the blockchain. You should also check out DTube and DSound for starters and if you're a gamer, Steem Monsters! There are many other cool apps but I can't list them all here, there's just too many! But I'd also like to mention Steempeak, it's a better blogging platform that has a lot of cool features. Welcome to the blockchain! :) Oh, and if you're interested in creating your own tokens or smart contracts, check Steem engine!\nWelcome to Steem nataliam! Partiko is officially the fastest and most popular mobile app for Steem. Unlike other Steem apps, we take 0% cut of your earnings! You can also be rewarded with Partiko Points while using Partiko and exchange Partiko Points for upvotes!\nCongratulations @nataliam! You have completed the following achievement on the Steem blockchain and have been rewarded with new badge(s) :


Pajenn:Instructioneu santel ar er gurionnéeu principal ag er religion, 1790.djvu/247 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/247\npe rér goab a nehou é sigur bourdal, pé dirac-t’ou pé ardran é gain. 7.° A pe rér dehou un affront, un anjuli-benac ; èl mei temall dehou un defaut, pé ur péhet-benac. 8.° A pe rér dehou hanhueu péré e ra hoarhein ar é goust.\nEr goal-gonzereah e zou unan ag er brassan péhedeu e fehai bout commettét, a p’en dai gùir é tistruge er garanté, er vrassan ag en ol vertuyeu. Ur goal-gonzér e zou goah eid ur multrér ; ha gùel vehai guet ul lod-vat coll ou buhé, eit coll ou inour. (Leinet er Chapistr XXIX, Parti III ag Vuhé devot). Er goal-gonzereah é tra ponnér hac a gonsequance, e zou ur péhét marvel. N’en dai quet neoah ur péhet marvel conz ag un dra publiq hac hanàuét guet en ol. Mæs de zougein e zou perpet a velimein ur gouli péhani e hum chairrehai prontoh, pe ne vehai quet refresquét ; liès memb un dra hanàuét en ur hartér, ne vai quet én ur hartér-aral ; ha mar dizolét un dra a gonsequance, péhani vai cuhét pé ne vai quet hanàuét guet paud a dud, hemb ne hoès ræzon er bet de gonz a nehou, hui e gommètt ur péhet marvel. Er goal-gonzerion ne yeint jamæs d’en Nean, é-mé S. Paul.\nEr-ré e cheleu guet plijadur goal-gonz, e zou quer cablus, ha marcè cablussoh eid er goal-gonzér. Rac ne vehai quet goal-gonzét pe ne vehai quet cheleuét. Petra vou enta ag un tad, ag ur vam, ag er véstr, ag er--\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/247&oldid=128789 »


Keleier an 21 a viz Ebrel | Les informations du jour en langue bretonne\nmardi 21 avril 2015 à 19:40 France Bleu Breizh Izel\nAdkavit amañ keleier Breizh, embannet e brezhoneg war France Bleu Breizh Izel. Lakaet e vez ar gaoz war : fulor ar gomunisted, Bank ar boued Penn-ar-Bed, al labourioù hañv hag ur veaj e Kurdistan.\nSoudarded Kurd war talbenn Bro Siria - Poltred tennet gant "Keneilded kurd Breizh" © AKB\nFuloret eo ar gomunisted goude komzoù François Hollande\nDiskleriet 'neus ar prezidant disul e oa ar Front National e-giz ar Parti Komunist er bloavezhioù ‘70. Pezh n'eus inervet-ruz ar gomunisted. Setu soñj Felix Leyzour, depute komunist en Aodoù an Arvor betek 2002.\n8e15 Komunisted SON 2\n2014 : bloavezh rekord evit Bank boued Penn-ar-Bed\n1900 tonennad a voued zo bet dastumet en departamant. Profet zo bet boued gant embregerezhioù, stalioù an dasparzherezh bras hag ivez produerien lec'hel. Remi Guegan, a-youl-vat evit bank ar boued e Brest.\nBank ar boued 1\nKlasket 'vez ul labour hañv gant ho pugale ?\nA-benn tri miz e vo an hañv. Hag er mare-mañ e vez klasket gant ur bern studierien ul labour-hañv evit gounit un tamm arc'hant chakod. Animatour en ur c'hamping, servijer en ur preti, kefier en ur gourmarc'had pe buhezour en ur c'hamp vakañsoù... ret eo kemer lañs evit kaout ul labour e miz Gouere ha miz Eost. Reportaj Tudi Crequer\n7e15 Labour-hañv PAKET\nEmañ Bretoned o paouez distreiñ eus Bro Kurdistan\nIzili ar gevredigezh AKB, Keneildedoù Kurdistan Breizh, a zo aet war talbenn Bro Siria lec'h mañ ar Gurded o stourm a-enep ar Stad Islamour. Ronan al Louarn, a zisplego deomp penaos eo tremenet ar veaj-se.\n19e Kurdistan DEN PEDET ok ok


Navac'hoed - Wikipedia\nAn Navac'hoed (Diné pe Naabeehó e navac'hoeg), skrivet Navajo pe Navaho e saozneg, a zo ur bobl henvroat Amerindianed eus Amerika an Norzh, an hini niverusañ er Stadoù-Unanet gant 300 048 den enskrivet. Ur gouarnamant damemren o deus, meret gantañ ar brasañ mirva Indianed eus ar Stadoù-Unanet, Naabeehó Bináhásdzo (pe Diné Bikéyah), en Arizona, Utah ha New Mexico.\nAn anv "Navajo" a zeu eus ar spagnoleg (Apaches de) Navajó (Apacheed an Navajó), gant al lizherenn j a zo evit c'h, ar pezh a dalvez "an Apacheed eus ar maezioù a-hed ar ganienn" (navahū a zo ur ger tewaek er penn kentañ). An Navac'hoed a ra Diné anezho o-unan, ar pezh a dalvez "denien, tud, pobl"; an anv all Naabeehó a zo un amprest).\nLec'hienn ofisiel ar gouarnamant navac'ho\nAdtapet diwar « https://br.wikipedia.org/w/index.php?title=Navac%27hoed&oldid=1749629 »\nDernière modification le 29 Mae 2017, à 07:42\nKemmoù diwezhañ degaset d'ar bajenn-mañ d'an 29 Mae 2017, da 07:42.


(Adkaset eus Émile Masson)\nEmil Masson, (1869-1923), skrivagner ha prederour diveliour breizhat. Skrivet en deus ivez dindan an anvioù-pluenn Brenn, Erwan Gwesnou, ha Ionn Prigent.\nGanet eo bet e Bro-Leon, met ne oa ket bet desavet e brezhoneg. E Pariz e oa bet war e studi (tapet gantañ div aotreegezh, war ar brederouriezh ha war ar saozneg), hag eno e krogas da vezañ dedennet gant ar strolladoù a-du gant Dreyfus hag ivez gant ar strolladoù enep an arme, hag an diveliouriezh dre vras. Kelenner war ar saozneg e teuas da vezañ e lise Pondi.\nYves Madec, professeur de collège, e 1905\nLes rebelles, e 1908.\nLes Bretons et le Socialisme (Embannadurioù Toullec et Geffroy 1912, kinniget ha notennet gant Jean-Yves Guiomar, Paris, Maspéro, 1972.\nL’Utopie des îles bienheureuses dans le Pacifique. Embannadurioù Rieder 1921, Embannadurioù Caligrammes, 1984.\nTroet en deus e galleg, asambles gant e wreg Elsie Masson, ur gembreadez anezhi, ur bern levrioù bet skrivet gant Thomas Carlyle.\n (Lec'hienn Ronan Koadig)\n (lec'hienn Fañch Broudig)\n (lec'hienn Temps noirs)\nlenn e levr L’Utopie des îles bienheureuses dans le Pacifique (stumm PDF)\nAdtapet diwar « https://br.wikipedia.org/w/index.php?title=Emil_Masson&oldid=1874948 »\nKemmoù diwezhañ degaset d'ar bajenn-mañ d'an 13 Mae 2020, da 11:09.


Poent e vefe diorroiñ ar c'helenn brezhoneg emezo © Radio France - Tudi Crequer\nDiffusion du vendredi 15 juin 2018 Durée : 11min\nTro Bro Frañs : ur breizhad all a gemero perzh !\nKemer a raio perzh David Gaudu, paotr Lann-Tivizio, da Dro Bro Frañs marc'h-houarn. Kudennoù a zo gant e gamalad Thibault Pinot deus ar skipailh Groupama FDJ. Ne c'hell ket kemer perzh er redadeg. Setu David Gaudu, 21 bloaz, a zo bet galvet evit kemer e blas. Denis Le Cam oa gourdoner David Gaudu etre e 16 hag 20 vloaz, pa oa hennezh e skipailh an UC Briochine.\nUn eurvezh brezhoneg d'an holl skolidi e c'houlennont\nSevel a ra o mouez ar gevredigezhioù kelenn ar brezhoneg. Mervent, KLT, An Oaled, Sked a c'houlenn fraezh kaout muioc'h a arc'hant evit reiñ kentelioù tanvañ d'ar brezhoneg d'ar vugale er skolioù kentañ derez e Penn-ar-Bed. Reiñ a reont ar pevar kevredigezh-se un eurvezh kentel ar sizhunvezh da 8000 skoliad en departamant. Met ret eo dezho nac'hañ mont e skol-mañ-skol abalamour d'un diouer a arc'hant publik evit paeañ ar gelennerien. Displegadennoù Gwenola Ropars, bez-prezidantez Mervent.\nKib ar bed ar velldroad : bugale diwan Kerango a sello ouzh ar matchoù !\nSkipailh Bro C'hall a c'hoario e grogad kentañ warc'hoazh ouzh Aostralia. Maread a voused vezo peg ouzh ar skramm bihan evit sellet ouzh ar c'hrogad evel skolidi diwan Kerango, e Brest. Jañ-Luk Bergot a zo bet da gaozeal ganto.


Pajenn:Troude ha Milin - Ar marvailler brezounek.djvu/238 - Wikimammenn\nPajenn:Troude ha Milin - Ar marvailler brezounek.djvu/238\n— Emichans ne choumoc’h ket, eme ar c’hrek nevez, re a riou ho pe ; ha, goude c’hoaz, ann dra-ze ne zere ket. Ha ma ve gwelet pe glevet, e ve chaog diwar hor penn ?\n— Me, eme al loen, n’em beuz riou morse, hag oc’h-penn ne rann van euz a gement a c’hellfe teodou an dud da lavaret ; pa vez tremenet nao c’hant vloaz er-meaz, e traon eur wezenn, n’euz forz pe seurt amzer a veze, e c’hellit kredi ne reer forz euz a netra. Rak-se ’ta bezit e peoc’h diwar-benn traou ar seurt-ze, ha list ac’hanoun da vont, pa fell d’in ha pa’z eo red oc’h-penn.\nHou-ma, ar c’hrek nevez-ma, hep beza tamm drouk enn-hi, a lezaz neuze anezhan da vont e starn ann daol ; ha d’he gwele. Evelato, kaer e devoe, ne voe ket evit kousket muioc’h evit ki milin, da lavaret eo e devoa eul lagad prennet hag eunn all digor, da welet petra a vije a nevez. Kaer e devoe ivez ne voe ket evit kas an nec’h kuit diout-hi. Ober van ha neuz a rea da gousket, enn eur zellet dre gornik he lagad, ha setu e-verr hag hi gwelet al loen oc’h en em astenn hag oc’h en em drei war he gein ha war he gof, evel pa en divije gwentr. — Bremaik, eme-z-hi, e vezo ama eunn dra bennag a nevez, am beuz aoun.\nHou-man, enn eur lavaret ann dra-ze out-hi he-unan, ne flach na ne finv ; atao e sell a gorn, pa wel penn eunn den o tont er meaz euz a zindan ar c’hroc’henn. Ar penn-ze a voa ker kaer, ne voa gwelet kaeroc’h. Ar c’hrek iaouank ne zistro\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/238&oldid=114284 »\nKemmoù diwezhañ degaset d'ar bajenn-mañ d'an 4 Meu 2018, da 21:12.


Diwan - Ur skol nevez hag ul lise nevez evit Diwan !\nDegemer > Ur-skol-nevez-hag-ul-lise-nevez-evit-diwan\nUr skol nevez hag ul lise nevez evit Diwan !\nUr skol nevez hag ul lise nevez evit Diwan ! Loc’het eo ar skolidi ha skipailhoù ar skolioù, skolajoù ha liseoù gant un distro-skol nevez, ar 44vet eus ar rouedad Diwan, un distro-skol ma vez doujet d’ar protokol yec’hel lakaet da vont abalamour d’ar c’hovid.\nGoude an diskuizh hañv deuet mat evidomp eo merket an distro-skol 2020 gant 2 zigoradur er rouedad :\nUr skol nevez e Kemper, trede lec’h kentañ derez ar gêr.\nUl lise nevez e Gwened, an eil e Breizh (cf foto).\n“Daou geloù mat m’hon eus labouret holl asambles evito, pozitivel eo, a ziskler Stéphanie Stoll, prezidantez ar rouedad. Padal e rankomp talañ ouzh ur mare n’eus ket bet gwelet c’hoazh gant un digresk bras war an niver a skolidi er c’hentañ derez mui serradur skol Kistreberzh. Ur mare diaes eo seul vui ma’z a ar c’helenn dre soubidigezh mat en-dro bemdez en ho skolioù.” En eil derez e kendalc’h an niver a skolidi da greskiñ, dreist-holl e klas 6vet, ur sin mat evit skoliata ar re yaouank.\n> Lenn ar pennad Ul live brezhoneg a feson gant skolidi CM2 Diwan bet priziet gant akademiezh Roazhon\n> Lenn ar pennad "Ur gwir efed pozitivel war ar familh"\nLakaet diaes eo bet Diwan gant ar c’henfinañ pa en deus direnket mont en-dro ar soubidigezh. Degaset he deus an enkadenn yec’hel soñjoù diasur tra ma n’eo ket erru c’hoazh ar gwelladennoù a zlefe ar rouedad tennañ gounit diouto. Abaoe distro-skol 2017 e c’houlenn Diwan ma vo anavezet gwelloc’h e gefridioù a servij publik ha ma vo ar peadra da zerc’hel padus implijoù nann gelennerien ar skolioù. Kemm al lezenn war ar forfed skol en doa da zegas betek 1 milion a euro e kefioù ar skolioù, met n’eus nemet 72 000 euro a zo bet roet gant ar c’humunioù.\nE fin miz Eost, pevar devezh a-raok an distro-skol ez eus bet un taol fall p’en deus ar Stad nac’het krouiñ un tregont bennak a gevratoù sikouret. “Lavaret e vez deomp e vo diskoulmet kudenn ar c’hevratoù ha padal e klever gant ar skolioù e chom stanket an traoù. Ne c’hell ket se padout ken.”\nDaoust d’an diaezamantoù-mañ ez eo frouezhus ivez labour Diwan. Ur rummad klok a 12 skoliad o deus loc’het gant o studioù e Kelenn, kreizenn stummañ skolaerien Diwan. "Un oustilh pouezus-tre eo kelenn evit kaout ur soubidigezh solut, a lavar Stéphanie Stoll, disoc’hoù ar studierien mui live uhel ar stummadur a glot mat gant ar pezh emaomp o c’hortoz pa weler eo pourvezet an holl bostoù kelennerien. Un nerzh eus ar c’helenn dre soubidigezh eo."\nGerioù-alc'hwez stag : distro skol kentañ derez eil derez stummadur


Pajenn:Al Lae - Bilzic.djvu/152 - Wikimammenn\nPajenn:Al Lae - Bilzic.djvu/152\na ran, a dra zur, penôs ne vo na gant an eil na gant egile. Gant piou eta ? Selaouit, hag e klevfet pe e lennfet.\nJanedig eta, evel m’am eus d’ec’h lavaret eun tammig uheloc’h, a oa bet en kêr o peurdiski he micher, met n’eo ket ar boan d’ec’h kredi penôs Janedig he devoa disket ar vicher a gemenerez, evit mont bemde war devez, eus an eil ti d’egile. Merc’h brigadier ar valtouterien kemenerez war devez !…\nEvelkent e-pad an hanv, pa deue itron Tremedern da vaner Kastell-Brechou, Janedig ac’h ê, diou pe deir gwech ar zizun, d’ar c’hastell evit diski d’an dimezell yaouank gwriat, ferra, broda, ober dantelez. Janedig stad enni : mont d’ar maner, kôzeal gant an itron, c’hoarzin gant an dimezell, labourat war danvez pinvidik, mezer talvoudus, zei, zatin !… Eur wech pe diou, pep sizun, e vije pedet da leina eus taol an itronezed. Laouen meurbed Janedig : seblantout a rê d’ei penôs e oa bet krouet ha ganet evit bea pinvidik, evit azea eus taol gant ar markizezed, evit debri meujou ôzet gant eur mestr keginer, evit bea servijet en plajou arc’hant gant mitizien aketus, soupl a gorf hag a spered evit ober he holl c’hoantegeziou. Ar zei ive hag ar voulouz a sklerijennfe he liou a c’hlazardenn, ha plegiou hir ha pounner ar mezer arc’hantet a voulfe, dindan he c’horfenn, he ment moan ha mibin. A dra zur, Janedig a oa bet lakaet war c’houre an tamm douar-man evit bea enoret evel eun itron a wad uhel, evel gwreg eun denjentil.\nPaour kêz Erwanig !… paour kêz maltoutier !…\nEun hanvez, marc’heg Kervarker, an ôtrou Leskorr, a deuas da chom gant e vamm, da vaner koz Kervarker. Ar brud a oa en em skignet penôs an ôtrou marc’heg, fritet gantan e drantell e Roazon pe e Pariz, an nevoa ranket dont da c’houlenn repu digant e vamm ; darn all a lavare penôs ar marc’heg, erru eun tamm en oad, tremenet gantan e hanter-kant vlâ, a oa deut da Gervarker da ziskuiza, evit disterna, evit elbedi an nebeud peadra\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/152&oldid=160097 »\nKemmoù diwezhañ degaset d'ar bajenn-mañ d'an 25 Ebr 2020, da 17:15.


Journal de Renaud Camus, jeudi 16 décembre 2021\ncréée le jeudi 16 décembre 2021, 10 h 53\nmodifiée le jeudi 16 décembre 2021, 10 h 59Plieux, jeudi 16 décembre 2021, dix heures vingt, le matin. Tous les matins sont beaux, ces jours-ci, ensoleillés et brumeux. Cette fois le pâle soleil d’hiver ~~’~~~~~~~~ ~~~~ ~~~ ~~~~~~, ~~~~ ~~~ ~~~~~~~~ ~~~~~ ~~~’~~~ ~~~~~~~~~ ~~~~~~~~, ~~~~~ ~~~~ ~~~~~~. J’envisageais jadis d’écrire ~~~ ~~~~~~ ~~~~ ~~~ ~~~~ ~~~~~~~ Dissipation ~~~~ ~~~~~~~ matinales. ~~~ ~~~~~, ~~ ~~~ ~~~~~~, ~~~~~ ~~~ ~~~~~~~~~, ~~~ ~~~~~~~~~~~~ ~~~ ~~~ ~~~~~~~~~~~~~ ~~~~~~ ~~~~~~~~ ~~~~ éclaircissements pour l’après-midi — ~~~ ~~~~~~~ toujours.\nOn ~~~~~~ ~~~~~~ ~~~~~ ~~~~ ~~~~~~~ ~~~~~~ ~~’~~~~~~~, ~~ ~~’~~~~~~. ~~~~ ~~~~~~~~ ~~~~~ ~~~~~ ~~~ ~~~~~~. ~~~~~~~~~ ~~~ ~~~~~ ~~~~~~~~~~~~, ~~~ ~~~~~~~ ~~~~~ ~~~~~ ~~~ presque invisible. Il ~~~~~~~~~ ~~~~~ ~~~ ~~~~~ ~~~~ ~~~~~~~ ~~~~~~. ~~~ ~~~~~~~ ~~~~~ ~~~~~~~~ ~~~~~~~~~~~ ~~~~ ~~~~~, ~~’~~~~ ~~~ ~~~~~~ ~~~ ~~’~~~~~~ ~~ ~~~ ~~~~~~~~~. ~~ ~~~~~~~, ~~~~~ ~~~~~, ~~~ pouvait encore parfaitement, ~~~ ~~~~~~~ ~~~~~~~, ~~~~~~~ ~~ ~~~~~ ~~~ ~~~~~ ~~~~~~~~~ ~~~~~~~~~, ~~~ ~~~~~~~~ ~~~ ~~~~~ ~~~~ ~~~~~~~~, ~~~ ~~~~~ ~~~~ ~~~~~~~. ~~~ ~~’~~~ ~~~~~ ~~~~ ~~~ ~~~~~~~~~~ The Trout, le pub ~~~ ~~~~~ ~~~ ~~’~~~~, ~~~ ~~~~~~~~~ ~~~~~. ~~~ ~~~~ ~~~~~ ~~~~ ~~~~~ ~~~~~~~ ~~~~~ ~~~~~~~~. ~~~~~~~~~~ ~~~~ ~~~~~~~ ~~~~~~~~~~ ~~~ ~~~~~~ ~~~~~~~~~~~~ ~~~~~ ~~’~~~~~~~, ~~~~ ~~~~ ~~~~~ réelle quand j’avais ~~~~-~~~~~ ~~~ ~~~~-~~~~~ ~~~~, ~~~~~ ~~~~ ~~~ ~~~~~~ ~~ ~~~~~~~~~ ~~~~~ ~~~ ~~~~~~ ~~~ ~~~~~~~~ :\nLes ~~~~~~~~~ ~~~~~ ~~~ ~~~~~~~~~~~, ~~~~~ ~~~ ~~~~~ ~~~ ~~~~~~~ bleue\nComme elles sont ~~~~~~~ ~~~ ~~~~~~~ !\n~~ ~~~~~ ~~~~~~~, ~~~~~ ~~~ ~~~~~~ ~~~ ~~~ ~~~~~~~ !\n~~~~~~~~ ~~~~~ ~~’~~~~ ~~~~~~, ~~ ~~~~~~~~ ~~~~ jardins…\nComme ~~~~~~~~, ~~’~~~~ ~~~ titre qui est ~~~ ~~~~~ ~~~~~ : “~~~~~~ ~~~ ~~~~~~~~~ ~~~~~ d’Abingdon”.\nIl ~~ ~~ ~~~~~ ~~~~~~~~, ~~~~~ ~~~~~~~~ ~~~~ ~~~~~~~ ~~~~~ ~~~~~~, ~~~~~ ~~~~~~~~~. ~~~ ~~~~~~~~~ ~~~ ~~~~~~~~ ~~~~~ ~~~~~~~~~~~~~, comme Todi, ou ~~~~~~, ~~~ ~~~~~~~~, ~~~ ~~~ ~~~~~~~ ~~~~~ ~~~~~, ~~~~~~~, ~~’~~~~~ mort.\nC’est ~~~ ~~~~~ ~~~ ~~~~~~~ ~~~ Loin, ~~~~ ~~~~~ ~~ ~~~~~~~~~ ~~~~ ~~~ — dispar’être. ~~~~~ ~~~~~ ma chance habituelle ~~~ ~~~~~~~~ ~~~~~~~ ~~~~~ ~~~~ ~~~~~~~ ~~~~~~~~ ~~~ ~~~~~~~~ ~~~ ~~~~~~~~, ~~~~~ ~~~~~ ~~~ ~~~~~ ~~~ ~~~~~~~~~.\nvoir l’entrée du jeudi 16 décembre 2021 et ses 2 images dans Le Jour ni l’Heure


Regensburg a zo ur gêr eus Alamagn, e Land Bavaria. Kêrbenn distrig Pfalz-Uhel ha hini Landkreis Regensburg eo. Dre Regensburg e tremen ar stêr Danav. A-fet ment ez eo pevare kêr Bavaria, goude München, Nürnberg hag Augsburg. D'an 13 a viz Gouere 2006 o bet lakaet kêr gozh Regensburg war listenn glad ar bed UNESCO.\nGorread 80,76 km²\nPoblañs 151 838\t(2005)\nStankted 1843 annezad/km²\nUhelder 326 m\nKod post 93001, 93059\nKod pellgomz 0941\nKarterioù (Ortsteile) 18\nBürgermeister (Maer) Hans Schaindinger, CDU\n1.1 Kumunioù tost\n4.4 Kanol european Roen-Main-Danav\n4.5 Hentoù evit ar marc'hoù-houarn\nE hanternoz ar stêr Danav emañ Regensburg, er genoù ma kej div adstêr dezhi, ar stêr Regen hag ar stêr Naab. Div enezenn war ar stêr Danav a zo e tiriad Regensburg : enezenn Untere Wöhrd hag enezenn Obere Wöhrd. Karter Stadtamhof a oa e penn-kentañ war ribl norzh ar stêr Danav, ha dont a reas da vezañ un enezenn pa voe savet Kanol Europa.\nAr c'hêrioù hag ar c'humunioù da-heul a zo tost ouzh Regensburg, hag e-barzh Landkreis Regensburg: Lappersdorf, Zeitlarn, Wenzenbach, Tegernheim, Barbing, Neutraubling, Obertraubling, Pentling, Sinzing ha Pettendorf.\nAr porzh e 1924\nAr Romaned a savas Castra Regina e 179, en ul lec'h ma oa Kelted, ha ma kej ar stêr Regen ouzh ar stêr Danav. E-pad ar prantad merovingian e oa Regensburg kêrbenn ar vBavarii hag annez an Agilolfing, hag int duged kentañ Bavaria. E 739 e voe krouet an eskopti gant sant Bonifas. E bar he brud e voe Regensburg en XIIvet/XIIIvet kantved, peogwir e oa e-kreiz meur a hent kenwerzh a-bouez. D'ar mare-se e voe savet savadurioù bras Regensburg : ar Steinerne Brücke (pont mein 310 metrad hirder dezhañ, bet savet a-us ar stêr Danav etre 1135 ha 1146), an iliz-veur c'hotek (kensakret e 1276), an Altes Rathaus (ti-kêr kozh) ha tourioù ar vrientinien.\nE 1245 e voe lakaet Regensburg da gêr dieub an impalaeriezh ("Freie Reichsstadt") gant an impalaer Friedrich II, neuze e vo damemren Regensburg a-fet politikerezh. E-pad ar c'hantvedoù da-heul e voe bodet parlamant ("Reichstag") an impalaeriezh meur a wech e Regensburg. E-pad Reichstag 1542 e klaskas an dud kavout un emglev etre ar gatoliked hag izili an Disivoud, met ne zeujont ket a-benn. Lennegourien evel Philipp Melanchthon pe Bucer a gemeras perzh er vodadeg-se. E 1663 e voe lakaet Regensburg da sez peurbad ar parlamant ("Immerwährender Reichstag"). E Regensburg e voe divodet an Impalaeriezh ("Reichsdeputationshauptschluss") diwar urzh Napoleon e 1803. E 1810 e voe staget Regensburg ouzh rouantelezh Bavaria, hag a oa bet krouet gant Napoleon.\nE-pad ar Brezel bed kentañ e voe aozet kamp prizonidi brasañ Bavaria e Regensburg. Ne voe ket kalz a zistruj e Regensburg e-pad an Eil Brezel-Bed, peogwir ne oa ket diorrenet ar greanterezh. Goude ar brezel ez eo embregerezhioù sevel kirri (BMW, Continental) hag elektronek (Siemens, AEG, Toshiba), hag a voe diazezet e Regensburg, ar pezh a roas nerzh en-dro d'ar rannvro a-bezh a-fet armerzh. Skol-veur Regensburg a vo krouet e 1967, hag ez eus ouzhpenn 20 000 studier enni en deiz a hiziv.\nAn iliz-veur c'hotek\nEskopti Regensburg a voe savet e 739 gant ar pab Bonifas, ha meur a gouent a voe savet er bloavezhioù da-heul. Ul lodenn eus proviñs-iliz Mainz e oa eskopti Regensburg er penn-kentañ, goude-se evoe ul lodenn eus arc'heskopti Salzburg. E penn-kentañ an XIIIvet kantved e voe bodet holl Schottenklöster Alamagn en ur vreuriezh, en he fenn abad manati skosat Regensburg. Darrempredoù stank o doe gant tud Cashel en Iwerzhon. E 1528 e voe degemeret an Disivoud e Regensburg. Met bez e oa bepred eus sez an eskopti ha meur a gouent ivez, setu ma chomas bras plas ar gatoliked e kêr, betek dont da vezañ ar relijion bouezusañ goude ma vije bet degemeret divroidi.\nWar-raok ez eas diorren armerzh Regensburg e 1967 pa voe savet ar skol-veur hag ar skol-uhel evit an arbennigourien. E miz Even 2006 e oa 6.2% an dregantad a dud dilabour e Regensburg, da lavaret eo dindan keidenn Bavaria.\nAn niver a dud o labourat e Regensburg e 2005, hag an tachennoù-labour :\nservijoù : 32 844 den\ngreanterezh treuzfeurmiñ : 30 387 den\nkenwerzh : 11 365 den\nmelestradur ar strollegezhioù lec'h : 6 147 den\nmedia ha transportoù : 4 607 den\nkred hag asurañs : 3 220 den\nsevel tiez : 2 458 den\nlabour-douar ha labour ar c'hoad : 75 den\ntraoù all : 1 192 den\nDre Regensburg e tremen un tren Eurocity bep div eurvezh. Un tren perc'hennet gant Deutsche Bahn eo, al ilenn o vezañ Nürnberg - Regensburg - Passau - Vienna. Betek ma vefe savet ha digoret ar ganol Roen-Main-Danav e 1992 e oa dre al linenn-se ma teue ar muiañ a vadoù da Alamagn. Abaoe m'eo bet lemet an trenioù Interzone ha lakaet ar re Interregio en o flas n'eus ket kement-se a drenioù a dremen dre Regensburg. Trenioù-rannvro a dremen drezi : Regensburg - Landshut - München, Regensburg - Weiden - Hof ha Regensburg - Ingolstadt - Ulm. Al linennoù tren da Alling ha da Falkenstein a oa bet lemet nebeud amzer goude an Eil Brezel-Bed.\nRegensburger Verkehrsverbund, RVV eo anv ar rouedad transportoù-kêr. 73 linenn bus a zo, ha 300 bus en holl. E penn-kentañ ar bloavezhioù 1980 e voe raktreset toullañ un hent-riboul, met dilezet e voe. Un tramway a voe e Regensburg etre 1903 ha 1964. A-raok an Eil Brezel-Bed e oa peder linenn ha 12,3 km hentoù tramway. Diskaret e voe tamm-ha-tamm etre 1955 ha 1964.\nGourhentoù a dremen dre Regensburg :\nGourhent niv. 3 : Würzburg - Nürnberg - Regensburg - Passau\nGourhent niv. 93 : Hof - Weiden - Regensburg - Kiefersfelden\nHentoù broadel :\nHent broadel niv. 8 : Würzburg - Nürnberg - Regensburg - Passau\nHent broadel niv. 15 : Hof - Schwandorf - Regensburg - Rosenheim\nHent broadel niv. 16 : Roding - Regensburg - Ingolstadt – Füssen\nHent broadel niv. 15n : (war sevel) Regensburg - Landshut - Wasserburg - Rosenheim\nTri hent touristelezh a dremen dre Regensburg : hini al Limes, hini impalaerien Alamagn ha rouaned Bavaria, hag ivez hent european Goethe.\nKanol european Roen-Main-DanavAozañ\nPorzh brasañ Bavaria eo hini Regensburg. Ur porzh stêrioù eo, lec'hiet war ar ganol european Roen-Main-Danav. E 2003 e voe treuzksavet 6 681 000 tonenn drezañ. Ur porzh implijet da dreuzkas madoù etre Mor an Hanternoz ha reter Europa eo.\nHentoù evit ar marc'hoù-houarnAozañ\nE-kreiz meur a hent evit ar marc'hoù-houarn emañ Regensburg : hini an Danav, hini Waldnaabtal/Naabtal (a gas eus Bärnau da Regensburg) hini ar Regental (eus Regensburg da Eisenstein), hent al Limes (eus Bad Hönningen da Regensburg) ha hini Falkenstein-Festpiel-Chambtal (eus Regensburg da Furth im Wald).\nTempe, Arizona, United States, abaoe 1981\nAberdeen, Bro-Skos, Rouantelezh-Unanet abaoe 1955\nBrixen, Italia, abaoe 1969\nClermont-Ferrand, Frañs, abaoe 1969\nPilsen, Republik Tchek, abaoe 1993\nOdessa, Ukraina, abaoe 1980\nQingdao, Sina, abaoe 2009\n↑ A-drugarez d'ar ganol-se e c'hall ar bagoù tremen e-biou da gêr gozh Regensburg.\n↑ Gwelout kartenn lec'hienn ofisiel al Landkreis\n↑ (de) Regensburger Verkehrsbund\n↑ (en) Who is Aberdeen twinned with?\nAdtapet diwar « https://br.wikipedia.org/w/index.php?title=Regensburg&oldid=1973951 »\nKemm diwezhañ d'an 6 Meu 2022 da 09:22\nKemmoù diwezhañ degaset d'ar bajenn-mañ d'an 6 Meu 2022, da 09:22.


Buhez ar Zent. pages 329, 330. Encyclopédie Marikavel.\npages 329, 330\nTrede devez a viz Mae\nGouel ar Groaz kavet\nEr bla 312, an impalaer Konstantin, den tuet war ar relijion gristen hep bezan kristen c'hoaz e-unan, a oa o vont da stourm ouz Maxanz, e enebour-touet, daoust d'ezan da vezan e vreur-kaer.\nEun devez goude kreiste, en Bro-C'hall, war a greder, eur groaz skedus a baras 'us d'an heol, gant ar geriou-man a-us d'ezi : Dre an dra-man e c'honezi.\nAr gwel-ze a lakas da estlammi an impalaer hag ar zoudarded a oa ouz e heul hag a oe test eveltan eus ar burzud. Klask a rê gouzout petra verke kement-se. En noz war-lerc'h, en eun hunvre, Jezuz-Krist a 'n em ziskouezas d'ezan hag a gemennas d'ezan ober eur banniel war skouer ar groaz skedus en devoa gwelet en nenv, hag a vije douget en penn an arme.\nKonstautin a zentas. Lakat a reas ober eur banniel a oe lezhanvet Labarum, he zroad en kroaz, gant lizeren gentan hano ar C'hrist 'us d'ezi en eur gurunen aour.\nD'an 28 a viz here, e trec'has war Maxanz, en kichen Pont Milvius; en miz genver war-lerc'h, e rê eun embann en Milan (313) da rei d'an Iliz, goude eur stourmad hag a bade daou-c'hant haater-kant vla a oa, al liberte hag ar madou a oa bet laeret diganti.\nEn penn rouantelez Rom, eus c'houec'h den a oa bet eur pennad, ne chome mui nemet daou : Konstantin, impalaer ar C'huz-heol, ha Lisinius, e vreur-kaer, impalaer ar Zav-heol; re oa c'hoaz. Lisinius, evit ober an heg ouz Konstantin, a 'n em lakas da wall-gas ha da lazan ar gristenien. Brezel a zirollas; Lisinius a oe trec'het, diskaret ha lazet (324). En doare-ze, Konstantin, ar c'hentan impalaer kristen oa mestr bras an douar, ha banniel ar groaz a zispakas he flegiou binniget 'us da rouantelez Rom a-bez.\nKonstantin, dleour evel ma oa d'ar groaz eus e c'honidou, en devoa devosion eleiz eviti. Helena, e vamm, n'he devoa ket nebeutoc'h, hag er bla 326, prest goude konsil-meur Nise, ec'h eas da Jeruzalem, daoust d'he zri bla ha pevar-ugent, da glask relegou ar wir groaz.\nWar mene Kalvar, dindan dismantrou Templ Venus, savet eno gant ar baganed da guzan roudou Jezuz-Krist, e oe kavet ter groaz. Hep mar ebet, an ter groaz-ze oa hini hon Zalver ha re an daou laer; mes penôs o anaout an eil diouz eben ? Ar skrid a oa bet staget ouz ar groaz kreiz ne oa mui outi.\nNeuze Maker, eskob Jeruzalem, goude bezan pedet kalonek, a dostaas ar c'hroaziou, an eil goude eben, ouz eur wreg klanv; goude touch an diou gentan ne reas tamm gwell ebet; mes dal ma oe tostaet an drede, ar glanvou-rez a 'n ern gavas pare.\nEn doare-ze, e oe anavezet ar wir groaz. Helena ne viras nemet eun tammik anezi ha daou dach, hag a roas ar rest da eskob Jeruzalem. Ar c'helou-ze a reas eur blijadur dreist-muzul da Gonstantin; rei a reas urz da zevel raktal eun iliz kaer war be Hon Zalver, ha difenn a reas stagan den ebet ken ouz ar groaz.\nHent ar Groaz eo hent ar Baradoz\nJezuz-Krist a gavas e groaz o tont war an douar. Dal ma c'hourvczas e gorf a vugelig war blouz kraou Bethleem, e welas anezi, ha kerkent e stagas outi e galon zakr.\nTregont vla a dremenas en Nazareth, mes epad an amzer-ze ne zizroas ket e spered diouz mene Kalvar; epad an tri bla a dremenas o prezek ar fe, e komzas alïes eus e varo. P'eo en em ziskouezel d'al leanez Mac'harit-Mari, ar groaz a lufre ' us d'e galon.\nN'eus den ebet ha ne gavfe ket e groaz war an douar-man. Ar roue kouls hag ar pab; an den gouiziek kouls hag an den dizesk; ar pinvidik kouls hag ar paour a gav ar groaz war o hent, ha pep den a zo grêt e hini d'ezan diouz m'eo goest da zougen.\nEvel Jezuz, hon mestr, daoust ha karet a reomp hon c'hroaz ? Daoust ha ne glaskomp ket en em zizamman diouti ? Daoust ha n'en em glemmomp ket, war digare m'en em gavomp sammetoc'h evit hon nesan ?\nAn neb a goll e groaz a goll e gurunen. Etre daouarn Jezuz-Krist, ar groaz oa alc'houe ar baradoz, hag abalamour da ze e kare anezi. Etre daouarn pep-hini ac'hanomp, ar groaz a c'hell bezan skeul ar baradoz, hag abalamour da ze, karomp ha dougomp anezi a galon vat : seul-vui he stlejfomp ha seul-vui e vezo ponner; seul-vui he zougfomp sonn hag uhel, ha seul-vui e vezo skanv.